
	砖谞转注住拽 讘诪诇讜谉 转讞诇讛. 砖谞讗诪专 讘讚专讱 讘诪诇讜谉 讚诪砖诪注 讚诪讬讚 砖讘讗 诪谉 讛讚专讱 谞转注住拽 讘诪诇讜谉 讜讛讬讛 诇讜 诇诪讜诇 诪转讞诇讛 讜讻''转 讛讬讗讱 讬诪讜诇 讻讬讜谉 砖讛讬讛 诇讜 注讚讬讬谉 诇爪讗转 讘讚专讱 讬''诇 讚讗讜转讜 诪诇讜谉 住诪讜讱 诇诪爪专讬诐 讛讬讛 讜讘讗讜专讞讗 驻讜专转讗 诇讬讻讗 住讻谞转讗: 讛讜讬 讗讜诪专 讝讛 讛转讬谞讜拽. 砖谞注砖讛 讞转谉 注''讬 讘专讬转: 讜诇讗 砖讬讬专讜 诪诪谞讜 讗诇讗 专讙诇讬讜. 诪拽讜诐 讛诪讬诇讛 讻讚讻转讬讘 (砖诪''讘 讬讟) 讜诇讗 注砖讛 专讙诇讬讜: 砖谞讗诪专 讛专祝 诪讗祝 讜注讝讜讘 讞诪讛. 讻诇讜诪专 讛拽讘''讛 讗诪专 诇讜 砖讬注讝讘诐 讗诇诪讗 专讜爪讛 讛讬讛 诇讛专讙诐: 砖谞讗诪专 讞诪讛 讗讬谉 诇讬. 讗诇诪讗 谞讛专讙: 讙讜谞讚讗 讚讞讬诪讛. 讞讬诇 砖诇 讞讬诪讛: 讻讬 注诇 驻讬 讛讚讘专讬诐 讛讗诇讛 讻专转讬 讗转讱 讘专讬转. 讻诇讜诪专 讘专讬转 诪讬诇讛 砖砖拽讜诇讛 讻讻诇 讛讚讘专讬诐 讚讛讬讬谞讜 讻诇 讛诪爪讜转: 爪讗 诪讗爪讟讙谞讬谞讜转 砖诇讱. 诪诪砖驻讟 讞讻诪转 诪讝诇讜转 砖诇讱 讜讛讬讬谞讜 讚讻转讬讘 (讘专讗砖讬转 讟讜) 讜讬讜爪讗 讗讜转讜 讛讞讜爪讛: 砖注讛 注讜诪讚转 诇讜. 砖注讜诇讛 诇讙讚讜诇讛: 讻诇 讛诪谞讞砖 诇讜 谞讞砖. 砖讛谞讞砖讬诐 讜讛拽住诪讬诐 专讜讚驻讬谉 讗讞专讬讜 砖谞讝讜拽 讘讻诇 讚讘专 讜讻讚讗诪专讬谞谉 讘驻专拽 注专讘讬 驻住讞讬诐 (驻住讞讬诐 拽讬:) 诪讗谉 讚拽驻讬讚 拽驻讚讬谉 诇讬讛 砖谞讗诪专 讻讬 诇讗 谞讞砖 讜讙讜': 讻注转 讬讗诪专 诇讬注拽讘 讜诇讬砖专讗诇 诪讛 驻注诇 讗诇. 砖诪诇讗讻讬 讛砖专转 讬砖讗诇讜 诇讬砖专讗诇 诪讛 驻注诇 讗诇 诇驻讬 砖诪转讜讱 砖讗讬谞谉 诪谞讞砖讬谉 诪讻谞讬住讬谉 讗讜转谉 诇诪讞讬爪讛 砖讗讬谉 诪诇讗讻讬 讛砖专转 讬讻讜诇讬谉 诇讬讻谞住 讘讛 讜谞专讗讛 讘注讬谞讬 讚讛讻讬 谞诪讬 诪讚讛 讻谞讙讚 诪讚讛 砖诪转讜讱 砖讗讬谞讜 讛讜诇讱 诇拽专讗转 谞讞砖讬诐 诇讬讚注 讛注转讬讚讜转 讗诇讗 讘讜讟讞 讘讛拽讘''讛 诪砖讜诐 讛讻讬 讛拽讘''讛 诪讙诇讛 诇讜 专讝讬 注讜诇诐 砖讗讬谞诐 讙诇讜讬讬诐 诇诪诇讗讻讬 讛砖专转: 砖注砖讛 讗谞讙专讬讬讗 讘转诇诪讬讚讬 讞讻诪讬诐. 砖讛讜诇讬讻谉 诇诪诇讞诪讛 讻讚讻转讬讘 讜讬专拽 讗转 讞谞讬讻讬讜 讚讛讬讬谞讜 讘谞讬 讗讚诐 砖讞谞讱 诇转讜专讛. 砖讛驻专讬讝 注诇 诪讚讜转讬讜. 砖讛专讘讛 诇讛专讛专 注诇 诪讚讜转讬讜 砖诇 讛拽讘''讛. 讛驻专讬讝 讜讬转专 讜讛驻拽讬专: 砖谞讗诪专 转谉 诇讬 讛谞驻砖. 讜讗讘专讛诐 讗讘讬谞讜 谞转谞诐 诇讜 讜讗讬诇讜 注讻讘谉 诇注爪诪讜 讛讬讛 诪讻谞讬住谉 转讞转 讻谞驻讬 砖讻讬谞讛: 砖讛讜专讬拽谉 讘转讜专讛. 讝专讝谉 讘转讜专讛 诇砖讜谉 讗讞专 讛专讬拽谉 诪谉 讛转讜专讛 诪诇砖讜谉 讜讛讘讜专 专拽 砖注砖讛 讘讛谉 讗谞讙专讬讬': 讛讜专讬拽谉 讘讝讛讘. 讻讚讻转讬讘 讘讬专拽专拽 讞专讜抓 讚讛讬讬谞讜 讝讛讘 讻诇讜诪专 砖谞转谉 诇讛诐 讝讛讘 讛专讘讛 讻讚讬 砖讬诇讻讜: 砖谞讗诪专 注拽讘 讗砖专 砖诪注. 讻诪谞讬谉 注拽讘 砖诪注 讜讗讘专讛诐 讞讬讛 拽注''讛 谞诪爪讗 砖讘谉 砖诇砖 讛讻讬专 讗转 讘讜专讗讜:




驻讬专讜砖 讛专讗"砖

讛讜讬 讗讜诪专 讝讛 讛转讬谞讜拽. 砖诪讞转谞讬谉 讗讜转讜 讘诪爪讜讛 专讗砖讜谞讛:



砖谞讗诪专 讛专祝 诪讗祝 讜注讝讜讘 讞诪讛. 讗诇诪讗 砖专爪讛 诇讛专讙诐 讗诇讗 砖谞爪讟讜讜讛 诇讛专驻讜转 讬讚讬讜 诪讛诐:



注诇 驻讬 讛讚讘专讬诐 讛讗诇讛 讻专转讬 讗转讱 讘专讬转. 讗诇诪讗 讘专讬转 诪讬诇讛 讞砖讜讘讛 讻讻诇 讛讚讘专讬诐 讛讗诇讛:



讗诇讗 诪讚讛 讻谞讙讚 诪讚讛. 诪讗谉 讚拽驻讬讚 拽驻讚讬 讘讛讚讬讛:



讻注转 讬讗诪专 诇讬注拽讘. 砖讗讬谉 谞讞砖 诇讬砖专讗诇 讗讝 讗驻讬诇讜 讛诪诇讗讻讬诐 爪专讬讻讬谉 诇讬砖讗诇 诪讛 驻注诇 讗诇:



诪驻谞讬 诪讛 谞注谞砖 讗讘专讛诐 讗讘讬谞讜 注"讛 讜砖转注讘讚讜 讘讬讜 讻讜'. 讗注"驻 砖注讘讬专转 讛注讜谞砖 诪驻讜专砖转 注诇 讗讜诪专讜 讘诪讛 讗讚注 诪"诪 注讘讬专讛 讝讜 讛注谞讬砖转讜 诇讛讬讜转 谞讜驻诇 讘讘诪讛 讗讚注:



砖讛讜专讬拽谉 讘转讜专讛. 讝专讝谉 讘讝讻讜转 讛转讜专讛 讜讘砖讘讬诇讛 谞爪讞讜 讘诪诇讞诪讛:



砖讛讜专讬拽谉 讘讝讛讘. 驻转讞 诇讛诐 讗讜爪专讜转讬讜 讻讚讬 砖讬诇讻讜 注诪讜 讘谞驻砖 讞驻爪讛:





砖讬讟讛 诪拽讜讘爪转

砖谞转注住拽 讘诪诇讜谉 转讞诇讛. 讜讻讘专 讛讬讛 拽专讜讘 诇诪爪专讬诐 讜讬讻讜诇 讛讬讛 诇诪讜诇 讜讗讬谉 讻讗谉 住讻谞讛 诇转讬谞讜拽 砖讻诇 注讬拽专 讛住讻谞讛 讘讬讜诐 讛砖诇讬砖讬 讻讚讻转讬讘 讜讬讛讬 讘讬讜诐 讛砖诇讬砖讬 讘讛讬讜转诐 讻讜讗讘讬诐. 注讜讚 砖诪注转讬 讚诇讻讱 谞注谞砖 讚诪讗讞专 砖砖诐 诇讚专讱 驻注诪讬讜 拽讬讬诐 讛讬讟讬讘 诪爪讜转 讛诪拽讜诐 讚诇讱 砖讜讘 诪爪专讬诪讛 讜讗诐 讻谉 讻砖讛讬讛 讘诪诇讜谉 讛讬讛 诇讜 诇诪讜诇 讛转讬谞讜拽 讜诇讗讞专 注讚 砖讬转专驻讗. 砖讬讟讛:  


讘讚专讱 讘诪诇讜谉 注诇 注住拽讬 诪诇讜谉. 诪砖诪注 砖讛讬讛 诇讜 诇讛讝讻讬专 讛讚专讱 讗祝 注诇 驻讬 砖讻讘专 讬讚讜注 砖讬爪讗 诇讚专讱. 讛专讗"诐 讝"诇: 


讻讬 讞转谉 讚诪讬诐. 诪砖诪注 讛拽专讜讬 讞转谉 讛讬讛 专讜爪讛 诇注砖讜转 讚诪讬诐 讜讛转讬谞讜拽 拽专讜讬 讞转谉 砖谞转讞转谉 讘讛拽讚讜砖 讘专讜讱 讛讜讗 注诇 讬讚讬 讛讘专讬转. 砖讬讟讛. 讜诪住讬讬诐 讛专讗"诐 讝"诇: 注诇 砖谞转讞转谉 讘讛拽讚讜砖 讘专讜讱 讛讜讗 谞拽专讗 讞转谉 注诇 讚讬谉 讜讗讬专砖转讬讱 诇讬. 注讚 讻讗谉. 


讜讘诇注讜讛讜 讛讗讞讚 住讬讬注 诇讞讘专讜 诇讘诇讜注. 讗讘诇 砖谞讬讛诐 诇讗 讘诇注讜讛讜 讚拽专讗 讜讬专祝 诪诪谞讜 讗讞讚 诪砖诪注. 讗诇讗 专讙诇讬讜. 砖谞讗诪专 讜转讙注 诇专讙诇讬讜 砖诇讗 诪爪讗讛 诪讙讜诇讛 诪诪谞讜 讻讬 讗诐 专讙诇讬讜. 讛专祝 诪讗祝. 讛拽讚讜砖 讘专讜讱 讛讜讗 讗诪专 诇讜 诇诪砖讛 诪讻诇诇 砖讛讬讛 专讜爪讛 诇讛专讙讜 注诇 砖驻讙注讜 讘讜 讘砖诇讬讞讜转讜 砖诇 诪拽讜诐. 讞诪讛 讗讬谉 诇讬. 讜诪住转诪讗 诪砖讛 讛专讙讜 讻讬讜谉 砖谞转讙专讜 讬讞讚 讜讛讻转讬讘 讻讬 讬讙讜专转讬 诪驻谞讬 讛讗祝 讜讘转专 讛讻讬 讛讜讛. 讛专讗"诐 讝"诇. 讜讝"诇 讛专讬"抓 讝"诇: 讘讗讜 讗祝 讜讞讬诪讛 讜讘诇注讜讛讜 讜诇讗 砖讬讬专讜 诪诪谞讜 讗诇讗 专讙诇讬讜. 讻谞讜讬 讛讜讗 诇注专讜讛 讻讬 讛讗讞讚 讘诇注讜 诪专讗砖讜 注讚 讗讜转讜 诪拽讜诐 讜讛讗讞专 诪驻专住转 专讙诇讜 注讚 讗讜转讜 诪拽讜诐. 讜专诪讝 讛讜讗 讝讛 诇讜诪专 讻讬 讞诪讛 讛讬转讛 注诇讬讜 诪讗转 讛' 注讚 砖诇讗 诪诇讜 讜讻诪注讟 砖诇讗 谞注谞砖 注诇讬讜 注讜谞砖 诪讬转讛. 讜讘专讗讜转 诪砖讛 讝讛 讘拽砖 专讞诪讬诐 诪讗转 讛' 诇讘讟诇 诪诪谞讜 讗祝 讜讛讞讬诪讛 砖谞讗诪专 讛专祝 诪讗祝 讜注讝讜讘 讞诪讛 讜诇讗 注诇讛 讘讬讚讜. 讜讬砖 讗讜诪专讬诐 诇讞诪讛 讛专讙讜. 讻诇讜诪专 讜诪讛 砖讗诪专 转专讬 讞诪讛 讛讜讜 讜讗讬讘注讬转 讗讬诪讗 讙讜谞讚讗 讚讞诪讛 讚讛讬讬谞讜 讞讬诇 砖诇讛 诇专诪讜讝 (讘讜) 讻讬 诪讚转 讛讞诪讛 诇讗 谞转讘讟诇讛 诇讙诪专讬 讜讻诇 讝讛 专诪讝 诇谞拽诪转 驻讜专注谞讜转 讛专砖注讬诐 讻讚专讱 讛讗讚诐 讛专讜爪讛 诇讬谞拽诐 诪讞讘专讜 谞注谞砖 注诇讬讜 转讞诇讛 讜注诇 讬讚讬 讻谉 诪转谞拽诐 诪诪谞讜 讻讬 讚讘专讛 转讜专讛 讻诇砖讜谉 讘谞讬 讗讚诐. 注讚 讻讗谉. 


砖诪讗 讬砖 讘讬 讚讘专 诪讙讜谞讛. 砖讛讜爪专讻转讬 诇讛转诪讬诐 注爪诪讬. 爪讗 诪讗爪讟讙谞讬谞讜转 砖诇讱. 诪讞讻诪讛 砖诇讱 讜讗诇 转讞讜砖 讗诇讬讛 砖讗讬谉 诪讝诇 诇讬砖专讗诇 诇讛转拽讬讬诐 讻谞讙讚 诪注砖讬讛诐 讗诐 专注讬诐 讜讗诐 讟讜讘讬诐 砖谞讗诪专 讗诐 转讗讘讜 讜砖诪注转诐 讗诐 讘讞拽转讬 转诇讻讜 讜讗诐 讘讞拽讜转讬 转诪讗住讜. 讜讻转讬讘 讜注砖讬转讬 讗转 讗砖专 讘讞拽讬 转诇讻讜 砖讛转讜专讛 讜讛诪爪讜讜转 诪讘讟诇讜转 诪讝诇讜转 讛砖诪讬诐 砖讛专讬 讛诪讝诇讜转 转诇讜讬讜转 讘转讜专讛 讚讻转讬讘 讗诐 诇讗 讘专讬转讬 讬讜诪诐 讜诇讬诇讛. 诪转诪讬诐 注诪讜 诪住讬讬注讜 诇讟讛专. 讛专讗"诐 讝"诇. 
讜讝讛 诇砖讜谉 讛驻讬专讜砖 讝"诇: 讻诇 讛诪转诪讬诐 注爪诪讜 诇讬诇讱 讘转诪讬诪讜转 讛拽讚讜砖 讘专讜讱 讛讜讗 诪转诪讬诐 注诪讜 砖讛拽讚讜砖 讘专讜讱 讛讜讗 诪诪爪讬讗 诇讜 转诪讬诪讜转 讬讜转专. 讜砖诪讗 讛讻讬 拽讗诪专 讛拽讚讜砖 讘专讜讱 讛讜讗 诪转诪讬诐 注诪讜 砖讗祝 讛拽讚讜砖 讘专讜讱 讛讜讗 诪讟驻诇 注诪讜 诇讛诇讜讱 讘转诪讬诪讜转 讚讻讬讜谉 讚注讜讘专 注诇 讚讘专 拽诇 讛拽讚讜砖 讘专讜讱 讛讜讗 驻讜专注 诪诪谞讜 讻诪讜 砖讗诪专 诇讛诇谉 讜住讘讬讘讬讜 谞砖注专讛 诪讗讚. 驻讬专讜砖. 


砖注讛 注讜诪讚转 诇讜. 诪讝诇讜 注讜诇讛. 讜讻谉 讬砖 讘诪讚专砖 砖讻砖讬砖专讗诇 谞讜诇讚 讘诪讝诇 专注 讜讛讜讗 诪讟讬讘 诪注砖讬讜 讛拽讚讜砖 讘专讜讱 讛讜讗 诇讜拽讞 讻讜讻讘讜 砖诇 讗讞讚 诪谉 讛讗讜诪讜转 砖谞讜诇讚 诇讜 讘诪讝诇 讟讜讘 讜诪讞诇讬驻讜 讘诪讝诇 砖诇 讬砖专讗诇 砖谞讗诪专 诪讜谞讛 诪住驻专 诇讻讜讻讘讬诐 讜讙讜' 讜诇注讬诇 诪讬谞讬讛 讻转讬讘 讛专讜驻讗 诇砖讘讜专讬 诇讘 砖拽讜专讗 诇讻讜讻讘 讛讟讜讘 砖诪讜 砖诇 讬砖专讗诇 讜诪讞诇讬驻讜 讘诪讝诇讜. 讜讻谉 诪爪讬谞讜 讘讗讘专讛诐 砖谞讗诪专 诪讬 讛注讬专 诪诪讝专讞 爪讚拽 讬拽专讗讛讜 诇专讙诇讜 讻讚讗讬转讗 讛转诐. 讜讻转讬讘 谞转转讬 讘驻专讱 诪爪专讬诐 讜讗讜诪专 讬讚讘专 注诪讬诐 转讞转谞讜 讜讙讜'. 讜讻谉 谞讚专砖 诪讜谞砖讗 讛砖注讬专 注诇讬讜 讗转 讻诇 注讜谞讜转诐 砖注讬专 注砖讜 转诐 讬注拽讘. 讜讻谉 讘诪讚专砖 诇诪讻讛 诪爪专讬诐 讘讘讻讜专讬讛诐 诪讛 注谞讬谞讜 讗讞专 讗转 讛讬专讞 讜讻讜讻讘讬诐. 诪诇诪讚 砖讛驻讱 讛拽讚讜砖 讘专讜讱 讛讜讗 诪讝诇谉 砖诇 讬砖专讗诇 砖讛讬讛 诇讛诐 诇讛讬讜转 砖诐 讗专讘注 诪讗讜转 砖谞讛 注诇 讬讚讬 讛讻讜讻讘讬诐 砖讛讞诇讬祝 诪拽讜诪谉 讜诇讗 讛讬讜 砖诐 讻讬 讗诐 专讚"讜. 诪驻讬 讛专讘 专' 谞转谉. 


诇讜 谞讞砖. 讗讞专讬讜 讛讜诇讻讬诐 讛谞讞砖讬诐 砖讗诐 诪砖谞讛 谞讞砖讜 谞讜转谉 专砖讜转 诇砖讟谉 诇砖讟谞讜 讘谞讞砖讜 注诇 砖注讘专 诪爪讜转 讛拽讚讜砖 讘专讜讱 讛讜讗 讜诪谞讞砖 诇砖诪讜专 讙讜驻讜 讜诪谞讬讞 诇讘讟讜讞 讘讛拽讚讜砖 讘专讜讱 讛讜讗 讜讘讜讟讞 注诇 谞讞砖讜. 讜讛拽讚讜砖 讘专讜讱 讛讜讗 讗诪专 转诪讬诐 转讛讬讛 注诐 讛' 讗诇讛讬讱 砖讬谞讬讞 砖诪讬专转讜 注诇讬讜 诇讻谉 诪讻砖讬诇讜 讘讜 诪讚讛 讻谞讙讚 诪讚讛. 讛专讗"诐 讝"诇: 


讗谞讙专讬讗. 讗讬谉 讗讙专讗 砖讛讟专讬讞诐 讘诇讗 砖讻专. 砖讬讟讛. 讜讻转讘 讛专讗"诐 讝"诇: 讜诇驻讬 住讘专转讬 诇讗 驻诇讬讙讬 讗诇讗 讻诇 讗讞讚 诪讛诐 讗讜诪专 讙诐 讝讛 讙专诐 诇讘谞讬讜. 注讚 讻讗谉. 


讜讝讛 诇砖讜谉 砖讬讟讛: 讜砖诪讜讗诇 讗诪专 诪驻谞讬 砖讛驻专讬讝. 诇砖讜谉 诪驻专讬讝 讗讚诐 注诇 砖讚讛讜. 讛驻专讬讝 讜讬转专 讜讛驻拽讬专. 讙诐 专' 讗诇注讝专 诪讜讚讛 讘讬讛 讗讘诇 砖诪讜讗诇 诇诪注讜讟讬 讚专' 讗诇注讝专 讗转讗. 讻诇讜诪专 诇讗 讛讬讛 讻讬 讗诐 讝讛. 注讚 讻讗谉. 


砖讛讜专讬拽谉 讘转讜专讛. 讝专讝谉 讘转讜专讛 砖讗诪专 诇讛诐 讛讝讛专讜 讘转讜专讛 讜讘讟讞讜 讘讛. 讜诇讬 谞专讗讛 诇驻讬 砖讗诪专 诇讛诐 诪讬 讛讗讬砖 讛讬专讗 砖爪讜转讛 转讜专讛 诇讜诪专 讘爪讗转诐 诇诪诇讞诪讛. 讝讛讘 谞转谉 诇讛诐 讻讚讬 砖诇讗 讬转谞讜 注讬谞讬讛诐 诇讛专讜讬讞 诪诪讜谉 讻讬 讗诐 诇注砖讜转 诪诇讞诪讛. 讛专讗"诐 讝"诇. 


砖讛专讬拽谉 讛转讜专讛. 诪驻谞讬 讛讘讟讜诇 砖谞转讘讟诇讜 讘诇讻转诐 诇诪诇讞诪讛 砖讻讞讜 转诇诪讜讚诐 砖讛讬讛 讘讬讚诐 讜谞转专讜拽谞讜 诪诪谞讜. 砖讛专讬拽谉 讘讝讛讘. 砖谞转谉 讻诇 讛砖诇诇 砖诇拽讞讜 诇诪诇讱 诪讞讜讟 讜注讚 砖专讜讱 谞注诇. 讜讬砖 诪驻专砖讬诐 砖讛专讬拽谉 讘转讜专讛 砖诇诪讚谉 转讜专讛 讛专讘讛 讻讗讚诐 砖诪专讬拽 诪讻诇讬 讗诇 讻诇讬 讜讻谉 讘讝讛讘. 讜驻讬专讜砖 讛专讗砖讜谉 谞专讗讛 讘注讬谞讬. 讛专讬"抓 讝"诇:





诪讛专砖"讗 - 讞讬讚讜砖讬 讛诇讻讜转

讘专砖"讬 讜诇讗 谞驻讬拽 诪拽专讗 讛住"讚 诇讬诪讚谉 转讜专讛 讛住"讚 讻爪"诇:


讘专"谉 砖讬注讝讘诐 讗诇诪讗 专讜爪讛 讛讬讛 讻讜' 讜讬转专 讛驻拽讬专 讛住"讚 讻爪"诇:





诪讛专砖"讗 - 讞讬讚讜砖讬 讗讙讚讜转

专砖讘"讙 讗讜诪专 诇讗 诇诪砖讛 专讘讬谞讜 讘拽砖 讻讜'. 讬专讗讛 诇驻专砖 诇讚注转讜 砖诇讗 谞转专砖诇 诪砖讛 讘诪讬诇转 讘谞讜 诪驻谞讬 讛转谞讗讬 砖讛讬讛 讘讬谞讜 讜讘讬谉 讬转专讜 砖讗' 诪讘谞讬讜 诇讗 讬诪讜诇 讻讚讗诪专讬谞谉 讘诪讚专砖讜转 讚讗诇"讻 讻讬讜谉 砖诇讗 讘拽砖 诇讛专讜讙 讗转 诪砖讛 讜诇讗 讘诇注讜 讛诪诇讗讱 讗诇讗 讛转讬谞讜拽 讗诪讗讬 拽讗诪专 讜转讻专讜转 讗转 注专诇转 讘谞讛 讜诇诪讛 诇讗 诪诇讜 诪砖讛 讙讜驻讬' 诪爪讜转 讗讘 讛讬讗 讗讱 讗讞专 砖专讗转讛 爪驻讜专讛 砖讛讬讛 讛转讬谞讜拽 谞讬讝讜拽 讘砖讘讬诇 讛诪讬诇讛 讜转拽讞 爪驻讜专讛 爪讜专 讙讜' 讜讚拽讗诪专讬谞谉 驻"讘 讚注"讝 讚讗转讬讗 讗讬讛讬 讜诪转讞诇讗 讜讗转讬 诪砖讛 讜讗讙诪专讛 讗"砖 谞诪讬 诇专"砖 讘谉 讙诪诇讬讗诇 讻砖专讗讛 诪砖讛 砖专爪讜谞讛 诇讘讟诇 讛转谞讗讬 讜讗转讞诇讗 讗转讬 讗讬讛讜 讜讗讙诪专讗 诪砖讜诐 讚诪讬诇讛 驻住讜诇讛 讘讗砖讛 讜诪讬讛讜 讛讗讬 砖谞讜讬讗 讗讞专讬谞讗 讚讗讬讻讗 讛转诐 讛讗 讚讻转讬讘 讜转讻专转 讙讜' 讚讗诪专讛 诇讗讬谞讬砖 讗讞专讬谞讗 讜注讘讚 讛诪讬诇讛 讻讜诇讛 注"讻 诇讗讜 诇专砖讘"讙 拽讗诪专 讛讻讬 讚讗"讻 诇讛讗讬 砖谞讜讬讗 谞诪讬 讛诇"诇 讚讗诪专讛 诇讬讛 诇诪砖讛 讜注讘讚 讗讘诇 诇诪"讚 诇诪砖讛 讘诇注 谞讬讞讗 砖讛讜讗 诇讗 讛讬讛 讬讻讜诇 诇讛转讞讬诇 讚讘诇讜注 讛讬讛 讜讚讜"拽: 


诪讬 拽专讜讬 讞转谉 讻讜'. 诪驻谞讬 砖讚讜讞拽 讛讜讗 诇讜 砖转拽专讗 爪驻讜专讛 诇诪砖讛 讞转谉 砖讗讬砖讛 讛讜讗 讜诇讗 讞转谞讛 讗讘诇 讛转讬谞讜拽 谞拽专讗 诇讛 讞转谉 砖诪讞转谞讬谉 讗讜转讜 讘诪爪讜讛 专讗砖讜谞讛 砖讛讬讗 讛诪讬诇讛 讜拽"诇: 


讘讗讜 讗祝 讜讞诪讛 讻讜'. 诇驻讬 砖讛诐 诪诇讗讻讬 讛砖诐 讜砖诇讜讞讬讜 诇讛驻专注 诪讞讜讟讗讬讜 谞讙讚讜 讗诪专 讜讬讘拽砖 讛' 讛诪讬转讜 讜诪诇砖讜谉 讜讬专祝 诪诪谞讜 讗诪专讜 砖讛讬讜 诪诇讗讻讬 诪砖讞讬转 讻讚讻转讬讘 专讘 注转讛 讛专祝 讬讚讱 讙讜' 讜讘砖"专 讗诪专讜 诪讚讻转讬讘 讜讬讘拽砖 讛' 讛诪讬转讜 砖讛讬讛 诪诇讗讱 砖诇 专讞诪讬诐 讜讗注"驻 讻谉 讜讬讘拽砖 讛诪讬转讜: 


讘诇注讜讛讜 讜诇讗 砖讬讬专 诪诪谞讜 讗诇讗 专讙诇讬讜 讻讜'. 诇诪讚讜 诇讜诪专 讻谉 诪讚讻转讬讘 讜转讙注 诇专讙诇讬讜 讜驻讬专讜砖讜 诇驻讬 讛讚专砖讛 讜转讻专讜转 讗转 注专诇转 讘谞讛 讜转讙注 讛讜专讛 诇讗 砖讻专转讛 注专诇转 讘谞讛 诪诪砖 讗诇讗 讜转讙注 讘爪讜专 讘注专诇转 讘谞讛 讜讻讚讗诪专讬谞谉 讘驻专拽 讘' 讚注"讝 讚讗转讬讗 讗讬讛讬 讜讗转讞诇讛 讜讻讜' 讜讗诪专 讛讻转讜讘 砖注砖转讛 讻谉 讘砖讘讬诇 专讙诇讬讜 讘砖讘讬诇 砖专讗转讛 砖讛诪诇讗讱 讘诇注讜 注讚 专讙诇讬讜 砖讛讬讗 讛诪讬诇讛 讜诇诪"讚 诇专讙诇讬讜 讘诪拽讜诐 讘砖讘讬诇 讜讻诪讜讛讜 讛专讘讛 讜讛讜讗 诪讘讜讗专 讘砖"专 讜讻讬 诪谞讬谉 讬讚注讛 爪驻讜专讛 砖注诇 注住拽讬 诪讬诇讛 谞住转讻谉 讗诇讗 讘讗 诪诇讗讱 讜讘诇注 诇诪砖讛 诪专讗砖讜 讜注讚 讛诪讬诇讛 讻讬讜谉 砖专讗转讛 爪驻讜专讛 砖诇讗 讘诇注 讗讜转讜 讗诇讗 注讚 讛诪讬诇讛 讛讻讬专讛 砖注诇 注住拽讬 讛诪讬诇讛 讛讜讗 谞讬讝讜拽 讜讬讚注讛 讻诪讛 讙讚讜诇 讻讞 讛诪讬诇讛 砖诇讗 讛讬讛 讬讻讜诇 诇讘讜诇注讜 讬讜转专 诪讻讗谉 诪讬讚 讜转讻专讜转 讻讜' 讜专砖"讬 讘讞讜诪砖 驻讬' 砖讛讬讛 讘讜诇注讜 诪专讗砖讜 讜注讚 讬专讻讬讜 讜讞讝专 讜讘诇注讜 诪专讙诇讜 讜注讚 讗讜转讜 诪拽讜诐 讛讘讬谞讛 爪驻讜专讛 讻讜' 注讻"诇 讚讘专讬讜 诪讻讜讜谞讬诐 诇讚讘专讬 砖"专 讚讜讚讗讬 讘驻注诐 专讗砖讜谉 讚讘诇注讜 注讚 讬专讻讬讜 诪讝讛 诇讗 讛讬转讛 讬讻讜诇讛 诇讛讘讬谉 砖注诇 注住拽讬 诪讬诇讛 讘讗 讚讗讜诇讬 讘诪拽专讛 讛讜讗 讻讱 讗诇讗 讗讞专 砖讞讝专 讜讘诇注 讗讜转讜 讙诐 讘驻注诐 砖谞讬转 注讚 讗讜转讜 讛诪拽讜诐 讜诇讗 讬讜转专 诪讝讛 讛讘讬谞讛 讻诪讛 讙讚讜诇 讻讞 讛诪讬诇讛 砖诇讗 讬讜讻诇 诇讘讜诇注讜 讬讜转专 诪讻讗谉 讜注讜讚 驻专砖"讬 讘讞讜诪砖 讜讬专祝 讛诪诇讗讱 诪诪谞讜 讗讝 讛讘讬谞讛 砖注诇 注住拽讬 讛诪讬诇讛 讘讗 诇讛讜专讙讜 注讻"诇 讜讻' 讛专讗"诐 诇讗 讛讘谞转讬 诪讗诪专 讛专讘 讝"诇 讻讬 讗诐 讻讜讜谉 讘讝讛 诇讜诪专 砖讘注转 砖讛讬讛 讘讜诇注讜 讻讜' 诇讗 讛讘讬谞讛 砖讘讗 诇讛讜专讙讜 讗诇讗 讞砖讘讛 砖讘讗 诇讛讜专讜转 诇讜 砖讬诪讜诇 讘谞讜 诇讘讚 讜讻砖讛专祝 诪诪谞讜 讗讝 讛讘讬谞讛 砖讘讗 诇讛讜专讙讜 注诇 砖诇讗 诪诇 讗讜转讜 讗讬讱 讛讘讬谞讛 诪诪讛 砖讛专祝 诪诪谞讜 砖讘讗 诇讛讜专讙讜 讚诇诪讗 诇讗 讘讗 讗诇讗 诇讛讜专讜转 诇讜 砖讬诪讜诇 讗转 讘谞讜 讻讜' 讜注讜讚 讗讞专 砖诇讗 讛讘讬谞讛 讻讜' 注讻"诇 注讬讬谉 讘讚讘专讬讜 讘讗讜专讱 讜注讬讬谉 讬砖讜讘 诇讝讛 讘讘讬讗讜专讬 诪讛专"谉 讜讙诐 讗谞谉 谞讬诪讗 讘讝讛 诪诇转讗 讚专砖"讬 讝"诇 讚拽讚拽 讻谉 诪讚讻转讬讘 讜讬专祝 诪诪谞讜 讗讝 讗诪专讛 讞转谉 讚诪讬诐 诇诪讜诇讜转 讚诪砖诪注 诪讝讛 砖讗讞专 砖讛专祝 讛诪诇讗讱 诪诪谞讜 讗讝 讛讘讬谞讛 讚讘专 谞讜住祝 讜讗诪专讛 讞转谉 讚诪讬诐 诇诪讜诇讜转 讜讛讜讗 砖诪转讞诇讛 讞砖讘讛 砖注诇 讻诇 驻谞讬诐 讗祝 讗诐 讬讛讬讛 谞讬诪讜诇 注诇 讬讚讛 讬讛专讙 诪砖讛 讘注讜谞砖 砖诇讗 诪诇 讗转 讘谞讜 讜讝讛讜 砖讛讘讬谞讛 砖讘诇注讜 讛诪诇讗讱 驻注诐 讗讞专 驻注诐 注讚 讛诪讬诇讛 诇讛讜专讜转 诇讛 砖讛讜讗 谞注谞砖 注诇 砖诇讗 诪诇 讗讜转讜 砖转讬诪讜诇 讛讬讗 讗讜转讜 讗讘诇 讗讞专 砖专讗转讛 砖转讬讻祝 讘讛转讞诇转讛 讘讻专讬转转 注专诇转 讘谞讛 讜讬专祝 讛诪诇讗讱 诪诪谞讜 讗讝 讗诪专讛 讜讛讘讬谞讛 讚讘专 谞讜住祝 讻讬 讞转谉 讚诪讬诐 讛讜讗 诇诪讜诇讜转 讻讬 讛诪诇讗讱 诇讗 讘讗 砖讬讛专讙 讜讬注谞砖 诪砖讛 注讻"驻 讗诇讗 讛爪诇转讜 转诇讜讬 讘注住拽 诪讬诇转 讘谞讜 砖注诇 注住拽讬 诪讬诇转 讘谞讜 讘讗 诇讛讜专讙讜 讗诇讗 讗诐 讬转注住拽 讘诪讬诇转讜 讜讗讝 讬谞爪诇 讗讘诇 讟专诐 砖专讗转讛 砖讛专祝 讛诪诇讗讱 诪诪谞讜 诇讗 讞砖讘讛 砖讛爪诇转讜 转诇讜讬 讘诪讬诇转 讘谞讜 讗诇讗 砖注讻"驻 讬讛专讙 诪砖讛 注诇 砖诇讗 诪诇 讗讜转讜 讜注"讻 诇讗 讗诪专讛 讗诇讗 讞转谉 讚诪讬诐 讗转讛 诇讬 讜诇讗 讗诪专讛 诇诪讜诇讜转 讜讘讝讛 讬转讬讬砖讘 谞诪讬 诪讛 砖讛拽砖讛 讛专讗"诐 讙诐 诇驻讬专砖"讬 砖驻讬' 转专讜讬讬讛讜 注诇 讚诪讬 讛专讬讙讛 转专讬 讝讬诪谞讗 讞转谉 讚诪讬诐 诇"诇 注讻"诇 讚诇驻讬 讚讘专讬谞讜 讜讚讗讬 爪专讬讻讬 转专讜讬讬讛讜 讚诇驻讬 诪讛 砖讞砖讘讛 讘转讞诇讛 砖注讻"驻 讬讛专讙 诪砖讛 诇讗 讗诪专讛 讗诇讗 讞转谉 讚诪讬诐 讗转讛 诇讬 注讚 讗讞专 砖讛专祝 讛诪诇讗讱 诪诪谞讜 讛讘讬谞讛 讚讘专 谞讜住祝 砖讛爪诇转讜 转诇讜讬 讘诪讬诇转 讘谞讜 讜讗诪专讛 讞转谉 讚诪讬诐 诇诪讜诇讜转 讜讚讜"拽: 


讘讬拽砖 诪专注"讛 诇讛讜专讙谉 讻讜'. 讻讬 诇驻讬 讚注转讜 砖讗诪专 讗诪讜诇 讜讗爪讗 住讻谞讛 讛讬讗 诇讜 讻讜' 诇讗 讛讬讛 诪砖讛 专讗讜讬 诇讬注谞砖 讘讛转专砖诇讜转 讛诪讬诇讛 讜注"讻 讞砖讘 讻讬 诇讗 讘讗 讘砖诇讬讞讜转 讛砖诐 诇注讜谞砖讜 讜诇讛讜专讙讜 讜诇讝讛 讘讗 诇讛讜专讙讜 注"讚 讘讗 诇讛讜专讙讱 讛砖讻诐 诇讛讜专讙讜 注讚 砖讗诪专 诇讜 讛拽讘"讛 讛专祝 诪讗祝 讜注讝讜讘 讜讙讜' 砖住讬讬诐 讘讛讗讬 拽专讗 讗诇 转转讞专 讗讱 诇讛专注 砖讗诪专 诇讜 讛拽讘"讛 讛专祝 诪讗祝 讜讙讜' 诇讛讜专讙诐 讻讬 诇讗 诇讞谞诐 讘讗讜 诇讛讜专讙讱 讗诇讗 讘爪讬讜讬 砖诇讬 讘讗讜 砖讗诇 转转讞专 诇讛专注 诇注砖讜转 专注 讘讛转专砖诇讜转 诪讬诇转 讘谞讱: 


讜讬砖 讗讜诪专讬诐 诇讞讬诪讛 讛专讙讜. 诪讛 砖讬砖 诇讚拽讚拽 讘讝讛 诪讛讛讬讗 讚驻专拽 拽诪讗 讚讘讘讗 讘转专讗 砖讗诪专讜 砖诐 讗祝 讻讜驻讛 讞讬诪讛 讗讬谞讜 讻讜驻讛 注"砖 讘转讜住驻讜转: 


讞讬诪讛 讗讬谉 诇讬 讜讙讜'. 驻"讛 讘讬砖注讬讛 讞讬诪讛 讗讬谉 诇讬 诪讬 讬转谞谞讬 砖诪讬专 讜砖讬转 讘诪诇讞诪讛 讗驻砖注讛 讘讛 讗爪讬转谞讛 讬讞讚 讜驻讬' 诇驻讬 讚专砖 讚讛讻讗 讞讬诪讛 讗讬谉 诇讬 砖讛专讙讜 诪砖讛 诪讬 讬转谞谞讬 讗诐 讛讬讛 诇讬 讞讬诪讛 砖诇讗 讛专讙讜 诪砖讛 讛讬讬转讬 驻讜住注 驻住讬注讛. 讗讞转 讛讬讬转讬 砖讜专驻诐 讻诇诐 讬讞讚: 


讜讛讻转讬讘 讻讬 讬讙讜专转讬 诪驻谞讬 讛讗祝 讜讛讞诪讛 转专讬 讞讬诪讛 讻讜'. 注"驻 讝讛 讬转驻专砖讜 讻诇 讛谞讬 讞讬诪讛 讚讻转讬讘讬 讘诪拽专讗 讘转专 诪注砖讛 砖讛专讙讜 诪砖讛 诇讞讬诪讛 诇诪讗谉 讚住讘讬专讗 诇讬讛 讛讻讬 讜讛讻讜讜谞讛 诪讘讜讗专 砖讘拽砖 砖讟谉 诇讛专讜讙 讗转 诪砖讛 讜讛讜讗 讛砖讟谉 讜讛讜讗 讛诪诇讗讱 讛诪讜转 讛讜讗 讛讬爪讛"专 讜讛讜讗 谞拽专讗 注专诇 讜讗讬诇讜 讗祝 讜讞讬诪讛 讛诐 讞讬讬诇讬讜 讜讙讜谞讚转讜 讜讛诐 砖谞讬 拽诇讬驻讬 讛注专诇讛 讜讻讞诐 讜注"讻 讘讗讜 讛诐 诇讛讝讬拽讜 注诇 砖诇讗 讛驻专讬讚 讗转 拽诇讬驻讜转 讛讟讜诪讗讜转 讛讞讬爪讜谞讜转 讗诇讜 诪讘谞讜 讜讗诪专 砖讘拽砖 诪砖讛 诇讛专讙谉 讛讬讬谞讜 诇讘讟诇 讻讞谉 注"讬 诪讬诇转 讘谞讜 砖讬驻专讬讚谉 诪诪谞讜 注讚 砖讗"诇 讛拽讘"讛 讻诇 讝讛 讗讬谞讜 诪讜注讬诇 诇讘讟诇 讻讞谉 讗诇讗 讘爪讬专讜祝 砖讗诇 转转讞专 讗讱 诇讛专注 砖讬砖诪讜专 讛讗讚诐 讗转 注爪诪讜 诪诇注砖讜转 专注 讜讬"讗 诇讞讬诪讛 讛专讙讜 砖讛讜讗 讘讬讟诇 讻讞讜 讘诪讬诇转 讘谞讜 讘讛驻专讬讚讜 诪诪谞讜 注专诇转讜 讜讗讜诇讬 诇驻讬 砖诪砖讛 诇讗 诪诇 诪转讞诇讛 讜注讚 住讜祝 讗诇讗 砖讙诪专 讛诪讬诇讛 讻讚讗讬转讗 讘驻"讘 讚注"讝 注"讻 讗诪专 砖讛讜讗 讛专讙 讜讘讟诇 讻讞 拽诇讬驻讛 讛砖谞讬讛 砖讛讜讗 讞讬诪讛 讜讻讬讜谉 砖诇讗 讛转讞讬诇 诇讻专讜转 拽诇讬驻讛 专讗砖讜谞讛 砖讛讜讗 讻讞 讛讗祝 讜爪驻讜专讛 讚讗转讞诇讗 讜讻专转讛 拽诇讬驻讛 专讗砖讜谞讛 讻讬讜谉 讚讗讬谞讛 讘诪爪讜转 讛诪讬诇讛 讚诪讬诇讛 驻住讜诇讛 讘讗砖讛 讙诐 讛讬讗 诇讗 讘讟诇讛 讻讞 讛讗祝 讜讚"诇: 


砖讗讬谉 诇讱 诪讬 讻讜' 讻讗讘专讛诐 诇讗 谞拽专讗 转诪讬诐 讻讜'. 诪讘讜讗专 讻诪"砖 讛诪讜专讛 驻"讟 讞"讙 讻讬 诇讗 谞转谞讛 诪爪讜讛 讝讜 诇讛砖诇讬诐 讞住专讜谉 讬爪讬专讛 专拽 诇讛砖诇讬诐 讞住专讜谉 讛诪讚讜转 注讻"诇 讜诇讝讛 讗诪专 砖讗讬谉 诇讱 诪讬 砖讛讬讜 讘讜 讻诇 讛诪注诇讜转 讻讗讘专讛诐 砖讗讬谉 诇讱 讻讜' 讗注驻"讻 诇讗 谞拽专讗 砖诇诐 讜转诪讬诐 讘诪注诇讜转 讛诪讚讜转 讗诇讗 注讚 砖谞讬诪讜诇 讜诇讝讛 讗诪专讜 讻砖讗"诇 讛拽讘"讛 讛讬讛 转诪讬诐 讗讞讝转讜 专注讚讛 讻讬 讞砖讘 讗讘专讛诐 砖诪讗 讬砖 讘讜 讚讘专 诪讙讜谞讛 讜诪讜诐 讘讬爪讬专讛 讜讻讬讜谉 砖讗"诇 讗讞"讻 讗转 讘专讬转讬 讙讜' 砖讛讜讗 诪讜诐 讜讙谞讗讬 讛注专诇讛 谞转拽专专讛 讚注转讜 砖讗讬谉 诪讜诐 讝讛 讞住专讜谉 讘讬爪讬专讛 砖讻诇 讗讚诐 讻谉 谞讘专讗 讗诇讗 砖讝讛 讛讜讗 讞住专讜谉 讛诪讚讜转 讜讘讛住转诇拽讜 讗讛讬讛 砖诇诐 讜转诪讬诐 讘诪讚讜转 讜讝"砖 讙"讻 讻诇 讛诪转诪诐 讜诪砖诇讬诐 注爪诪讜 讘诪讚讜转 讻讗讘专讛诐 讬砖 诇讜 诪注诇讛 讙讚讜诇讛 注诇 讬爪讬专讛 讻讬 讛砖注讛 注讜诪讚转 诇讜 诇讘讟诇 诪讝诇 砖注讛 砖诇 讛讬爪讬专讛 讻讚诇拽诪谉 讘讗讘专讛诐 讜拽"诇: 


讙讚讜诇讛 诪讬诇讛 讻讜' 砖谞讗诪专 讻讬 注"驻 讛讚讘专讬诐 讛讗诇讛 讻专转讬 讙讜'. 专"诇 砖讻诇 诪爪讜转 讛转讜专讛 转诇讜讬谉 讘诪讬诇讛 讜讻讬讜谉 砖注讚讬讬谉 诇讗 谞讬诪讜诇 讗讬谞讜 讘讻诇诇 诪爪讜转 讛转讜专讛 讜讗讚专讘讛 讗住讜专 诇诇诪讜讚 转讜专讛 讜诇砖诪讜专 砖讘转 讻讚讗诪专讬' 驻"讚 诪讬转讜转 讜讚讜"拽: 


讙讚讜诇讛 诪讬诇讛 砖讗诇诪诇讗 诪讬诇讛 诇讗 谞转拽讬讬诪讜 砖诪讬诐 讜讗专抓 讙讜'. 讜讬砖 诇讚拽讚拽 讗诐 拽讬讜诐 讛注讜诇诐 讙诐 讘砖讘讬诇 讛诪讬诇讛 讛"诇 诇诪讞砖讘讬' 讘诪转谞讬' 讙讘讬 注诇 讙' 讚讘专讬诐 讛注讜诇诐 拽讬讬诐 注诇 讛讚讬谉 讻讜' 讙诐 诇诪"讚 砖讗诇诪诇讗 转讜专讛 诇讗 谞转拽讬讬诪讜 讻讜' 讛专讬 转讜专讛 谞诪讬 讘讻诇诇 拽讬讜诐 讛注讜诇诐 讜诇讗 讞砖讬讘 讛转讜专讛 讘讻诇诇 诪拽讬讬诪讬 注讜诇诐 讗诇讗 讘讻诇诇 诪注诪讬讚讬 注讜诇诐 讻诪讜 砖诪讞诇拽 讛讟讜专 讘砖诐 专讘讬谞讜 讬讜谞讛 讜讬"诇 讚讛转诐 诇讗 讞砖讬讘 讗诇讗 讙' 诪拽讬讬诪讬 注讜诇诐 讘讬谉 讗讬砖 诇讞讘讬专讜 讻诪"砖 讛讟讜专 讻讬 讗诇诪诇讗 讛讚讬谉 讻诇 讚讗诇讬诐 讙讘专 讜讻谉 讛讗诪转 讻讜' 讜讻谉 讛砖诇讜诐 讻讜' 注"砖 讗讘诇 讛讻讗 拽讗诪专 讚注讜诇诐 讻讜诇讜 砖讛诐 讞拽讜转 砖诪讬诐 讜讗专抓 谞转拽讬讬诪讜 讗讬 诇诪专 讘砖讘讬诇 诪讬诇讛 讜诇诪专 讘砖讘讬诇 转讜专讛 讜拽"诇: 


讗诇诪诇讗 转讜专讛 讻讜' 砖谞讗诪专 讗诐 诇讗 讘专讬转讬 讬讜诪诐 讜诇讬诇讛 讙讜'. 诪砖诪注 诇讬讛 讚讛讗讬 讘专讬转 转讜专讛 讛讬讬谞讜 讘专讬转 砖诇 讬讜诪诐 讜诇讬诇讛 讚讻转讬讘 讜讘转讜专转讜 讬讛讙讛 讬讜诪诐 讜诇讬诇讛 讜拽"诇: 


讜讬讜爪讗 讗讜转讜 讛讞讜爪讛 讻讜' 讛住转讻诇转讬 讘诪讝诇 砖诇讬 讜讗讬谉 诇讬 讗诇讗 讘谉 讗' 讻讜'. 讗讘诇 讘住驻"讘 讚诪住讻转 砖讘转 讗讬讻讗 讘诇砖讜谉 讗讞专 谞住转讻诇转讬 讘讗爪讟讙谞讬谞讜转 砖诇讬 讜讗讬谞讬 专讗讜讬 诇讛讜诇讬讚 讘谉 讻讜' 讜诇讻讗讜专讛 砖讛诐 住讜转专讬谉 讗讛讚讚讬 讜讛讬讛 谞专讗讛 诇讬讬砖讘 讚讛转诐 谞诪讬 讛"拽 讗讘专诐 讗讬谞讜 诪讜诇讬讚 讘谉 讛专讗讜讬 诇讬讜专砖讜 讜讻讛"讙 讻转讘 讛专诪讘"谉 讜讛专讗"诐 注诇 讚讘专讬 讛讘"专 讗讘诇 诇讗 诪砖诪注 讻谉 诪讚拽讗诪专 讛转诐 诪讗讬 讚注转讬讱 讚拽讗讬 爪讚拽 讘诪注专讘 讗讜拽讬诪谞讗 诇讬讛 讘诪讝专讞 讻讜' 讜驻讬专砖"讬 讚拽讗讬 爪讚拽 讘诪注专讘 砖讛讜讗 诪爪讜谞谉 讜讗讬谞讜 专讗讜讬 诇讛讜诇讬讚 注讻"诇 诪砖诪注 讘讛讚讬讗 讚讗讬谞讜 专讗讜讬 诇讛讜诇讬讚 讻诇诇 拽讗诪专 讚讛讬讬谞讜 砖讛讜讗 诪爪讜谞谉 讘讟讘注讜 讜谞专讗讛 诇讛注诪讬讚 讛诪讗诪专讬诐 讻驻砖讟谉 讚讛转诐 讘谞讘讜讗转 讘讬谉 讛讘转专讬诐 砖讛讬讛 讗讘专讛诐 讘谉 注' 讜诪讝诇 砖诇讜 爪讚拽 讛讬讛 诪爪讜谞谉 讜诇讗 讛讬讛 专讗讜讬 诇讛讜诇讬讚 讻诇诇 讻讬 拽讗诪专 讛转诐 讚讛讜爪讬讗 讛拽讘"讛 讗讜转讜 讛讞讜爪讛 讘诪讝诇 爪讚拽 砖讛讬讛 诪爪讜谞谉 讘诪注专讘 讜讗讜拽诪讬讛 讘诪讝专讞 砖讬讛讗 专讗讜讬 诇讛讜诇讬讚 讜讘诇讬 砖讬谞讜讬 谞砖转谞讛 诪讝诇讜 讗讝 讚讛讗 诇讗 谞砖转谞讛 砖诪讜 注讚 讗讞专 诇讬讚转 讬砖诪注讗诇 讗讘诇 住讜讙讬讗 讚讛讻讗 讚专讬砖 诇讬讛 诪讚砖讬谞讛 砖诪讜 讗讘专诐 讜拽专讗讜 讗讘专讛诐 讻讚讗诪专讬谞谉 讘讘"专 讜讛讜讗 讗讞专 砖谞讜诇讚 讬砖诪注讗诇 讛讜爪讬讗讜 驻注诐 砖谞讬转 注"讬 砖讬谞讜讬 砖诐 讗讘专诐 讗讬谞讜 专讗讜讬 诇讛讜诇讬讚 讘谉 讗讞专 诇讬讜专砖讜 讗讘诇 讗讘专讛诐 专讗讜讬 诇讛讜诇讬讚 讘谉 讗讞专 诇讬讜专砖讜 讗"谞 诪拽专讗 讚讜讛讬讛 转诪讬诐 讜住诪讬讱 诇讬讛 讜讛讬讬转 诇讗讘 讛诪讜谉 讙讜讬诐 讻诪驻讜专砖 讘住诪讜讱 讜诇讗 谞拽讟 讛讻讗 拽专讗 讚讜讬讜爪讗 讗讜转讜 讛讞讜爪讛 讛谞讗诪专 讻讘专 讘讘讬谉 讛讘转专讬诐 讗诇讗 诇住讬诪谞讗 讘注诇诪讗 讚讻诪讜 砖讛讜爪讬讗讜 讛拽讘"讛 诪诪讝诇讜 讻讘专 讘讛讬讜转讜 讘谉 注' 砖谞讛 砖讬讛讗 专讗讜讬 诇讛讜诇讬讚 讻讱 讛讜爪讬讗 讗讜转讜 诪诪讝诇讜 讘讛讬讜转讜 讘谉 爪"讟 砖谞讛 注"讬 砖讬谞讜讬 讛砖诐 砖讬讛讗 专讗讜讬 诇讛讜诇讬讚 讘谉 讛专讗讜讬 诇讬讜专砖讜 讜谞讬讞讗 讚诇讗 诪讬讬转讬 讛讻讗 讛讱 讚拽讗讬 爪讚拽 讘诪注专讘 讻讜'. 讚讻讘专 拽诐 诇讬讛 爪讚拽 讘诪讝专讞 诪讘专讬转 讘讬谉 讛讘转专讬诐 讜讘驻"拽 讚专"讛 讚拽讗诪专 讚砖谞讜讬 讛砖诐 砖诇 砖专讛 讙专诐 诇砖谞讜转 诪讝诇讛 诇讛讜诇讬讚 讘谉 讛"讛 讚砖讬谞讜讬 讛砖诐 讚讗讘专讛诐 讙专诐 诇讜 诇砖谞讜转 诪讝诇讜 诇讛讜诇讬讚 讘谉 讛专讗讜讬 诇讬讜专砖讜 讻讚拽讗诪专 讘讘"专 讜讛讻讗 讗诇讗 讚注讚讬驻讗 拽讗诪专 讘专"讛 讚砖讬谞讜讬 讛砖诐 讚砖专讛 讙专诐 诇讛 诇讛讜诇讬讚 讙诐 砖讗讬谞讛 专讗讜讬讛 诇讛讜诇讬讚 讻诇诇 讜讗驻讬诇讜 诇诪"讚 驻"拽 讚专"讛 讚砖讬谞讜讬 诪拽讜诐 砖诇 讗讘专讛诐 讙专诐 诇讜 诇讛讜诇讬讚 讘谉 讛讬讬谞讜 讘砖讬谞讜讬 诪讝诇讜 讘专讗砖讜谞讛 讻讚诪讬讬转讬 讛转诐 诪讚讻转讬讘 诇讱 诇讱 讜讛讚专 讻转讬讘 讜讗注砖讱 诇讙讜讬 讙讚讜诇 砖讘爪讗转讜 诪讞专谉 讛讬讛 讘谉 注"讛 砖谞讛 讜诇讗 讛讬讛 专讗讜讬 诇讛讜诇讬讚 讻诇诇 讜砖讬谞讜讬 讛诪拽讜诐 讙专诐 诇讜 诇砖谞讜转 诪讝诇讜 诇讛讜诇讬讚 讗讘诇 讛讱 讚讛讻讗 诇讛讜诇讬讚 讘谉 讛专讗讜讬 诇讬讜专砖讜 讻砖讛讬讛 讘谉 爪"讟 砖谞讛 讙专诐 诇讜 砖讬谞讜讬 砖诪讜 讻讚讗讬转讗 讘讘"专 讜诇讛 讙专诐 砖讬谞讜讬 砖诪讛 砖转诇讚 讻讚讗诪专 讘专"讛 讜讚讜"拽: 


讗讬谉 诪讝诇 诇讬砖专讗诇 讻讜' 注讬讬谉 讘转讜住' 住讜祝 诪住讻转 砖讘转 讜讘讞讬讚讜砖讬谞讜 住讜祝 诪住讻转 拽讬讚讜砖讬谉: 


讻诇 讛诪转诪诐 注爪诪讜 讛拽讘"讛 诪转诪诐 讻讜'. 讻注谞讬谉 讚诇注讬诇 讜讘住诪讜讱 讘讗讘专讛诐 砖讛讬讛 转诪讬诐 注诐 讛' 诇讘讟讜讞 讘讜 讜诇讗 砖诪注 诇讛讗爪讟讙谞讬谞讬诐 讜诇讛讜讘专讬 讛砖诪讬诐 讜讛转诪讬诐 讛拽讘"讛 注诪讜 诇砖谞讜转 诪讝诇讜 讜讛讬讬谞讜 讛砖注讛 注讜诪讚转 诇讜 讻诪"砖 诪讝诇 砖注讛 讙讜专诐 讜讛拽讘"讛 砖讬谞讛 诪讝诇 砖注讛 砖诇讜 诇讟讜讘讛 讜诪讬讬转讬 诪讚讻转讬讘 讙讘讬讛 讛转讛诇讱 诇驻谞讬 讜讛讬讛 转诪讬诐 砖诇讗 转砖诪注 诇诪注讜谞谞讬诐 讜拽讜住诪讬诐 讜讗讞"讻 讜讛讬讬转 诇讗讘 讛诪讜谉 讙讜讬诐 讗注"驻 砖诇驻讬 诪讝诇讱 讗讬谞讱 专讗讜讬 讗诇讗 诇讙讜讬 讗讞讚 讚讛讬讬谞讜 讬砖诪注讗诇 讜拽"诇: 


讻诇 讛诪谞讞砖 诇讜 谞讞砖 讻讜' 讗诇讗 诪砖讜诐 诪讚讛 讻谞讙讚 诪讚讛 讻讜' 讘讻诇 砖讗专 讚讘专讬诐 谞诪讬 讜讚讗讬 讚讛拽讘"讛 诪砖诇诐 诪讚讛 讻谞讙讚 诪讚讛 讻讚讗诪专讬谞谉 驻"拽 讚住讜讟讛 讙诐 讗讬谞讜 讚讜诪讛 讚讞讝专 讘讜 诪拽专讗 讚诪讬讬转讬 讻讬 诇讗 谞讞砖 讙讜' 讗讘诇 谞专讗讛 讚讛"拽 讚诪讚讛 讻谞讙讚 诪讚讛 谞砖诪注 诪讛讗讬 拽专讗 讚讻讬 诇讗 谞讞砖 讘讬注拽讘 讙讜' 诪讚讻转讬讘 讘转专 讛讱 谞讘讜讗讛 讜诇讗 讛诇讱 讻驻注诐 讘驻注诐 诇拽专讗转 谞讞砖讬诐 讙讜' 砖诪注讬谞谉 讚拽讜讚诐 砖砖诪注 讘谞讘讜讗讛 砖砖诐 讛砖"讬 讘驻讬讜 讻讬 诇讗 谞讞砖 讘讬注拽讘 讛诇讱 诇拽诇诇诐 讜诇讛讝讬拽诐 讘谞讞砖讬诐 砖讛讬讛 住讘讜专 砖讛讬讜 讘讬注拽讘 诪谞讞砖讬诐 讜讛讬讬谞讜 讻诇 讛诪谞讞砖 诇讜 谞讞砖 讜讚讜"拽: 


讻诇 砖讗讬谞讜 诪谞讞砖 诪讻谞讬住讬谉 讗讜转讜 讻讜'. 诪住讬驻讗 讚拽专讗 拽讚专讬砖 讻驻讬专砖"讬 讚讻转讬讘 讻注转 讬讗诪专 诇讬注拽讘 讙讜' 讚讘专 砖诪爪讬谞讜 砖谞讗诪专 诇讗讘专讛诐 注"讬 诪诇讗讱 砖谞讗诪专 讻注转 讞讬讛 讜讙讜' 讬砖讗诇讜 讗转 讬注拽讘 讜诇讬砖专讗诇 诪讛 驻注诇 讗诇 讘讗讜转讜 注转 讜诇讗 讬砖讗诇讜 注讜讚 讗转 讛诪诇讗讻讬诐 讻讬 讛诐 讬讛讬讜 诇驻谞讬诐 诪诪讞讬爪转谉 讜注讬讬谉 讘专"谉 砖讙诐 讝讛 诪讚讛 讻谞讙讚 诪讚讛 注"砖: 


诪驻谞讬 诪讛 谞注谞砖 讗讘专讛诐 讻讜'. 讻转讘 讛专讗"砖 讗注"驻 砖注讘讬专转 讛注讜谞砖 诪驻讜专砖转 注诇 讗讜诪专讜 讘诪讛 讗讚注 讻讜' 注讻"诇 讜讗讬谉 讝讛 诪讜讻专讞 讚讗诪专讬谞谉 讘诪住' 诪讙讬诇讛 讜转注谞讬转 讜讘讘"专 讘诪讛 讗讚注 讙讜' 诇讗 讻拽讜专讗 转讙专 讗诇讗 讘讗讬讝讛 讝讻讜转 讻讜' 讜讛讻讬 住讘专讬 讻诇 讛谞讬 讗诪讜专讗讬 讚砖诪注转讬谉 讚驻诇讬讙讬 讗讚砖诪讜讗诇 讜拽"诇: 


诪驻谞讬 砖注砖讛 讗谞讙专讬讗 讘转"讞 讻讜'. 讜讻讛"讙 讗诪专讬谞谉 讘驻专拽 讛诪拽谞讗 诪驻谞讬 砖注砖讛 讗谞讙专讬讗 讘转"讞 讻讜' 讜砖诐 讚专砖 诇讬讛 讘诪驻讜专砖 诪讚讻转讬讘 讗讬谉 谞拽讬 讗讘诇 讛讻讗 讗讬谞讜 诪驻讜专砖 诪讛讬讻讗 讚专讬砖 诇讬讛 讜注讬讬谉 驻讬' 讛专"谉 讜讬讜转专 谞专讗讛 诇驻专砖 讚讚专讬砖 诇讬讛 诪讚讻转讬讘 讬诇讬讚讬 讘讬转讜 讻诪"砖 讘注专讜讘讬谉 讻诇 讛诪诇诪讚 讘谉 讞讘讬专讜 转讜专讛 讻讗讬诇讜 讬诇讚讜: 


砖讛驻专讬砖 诪诇讛讻谞住 讻讜' 砖谞讗诪专 转谉 诇讬 讛谞驻砖 讙讜'. 诪诇讱 住讚讜诐 讗诪专 讻谉 诇讗讘专诐 讗诇讗 砖诇讗 讛讬"诇 诇拽讘诇 讚讘专讬讜 诇讛讞讝讬专 诇讜 谞驻砖讜转 讛砖讘讬 砖讛专讬 讝讻讛 讘讛谉 诪谉 讛讛驻拽专 讜讛讬讛 诇讜 诇讛讻谞讬住谉 转讞转 讻谞驻讬 讛砖讻讬谞讛 讗爪诇讜 讻诪"砖 驻' 讞诇拽 讜讗转 讛谞驻砖 讗砖专 注砖讜 讘讞专谉 讗讘专讛诐 讙讬讬专 讗转 讛讗谞砖讬诐 讜砖专讛 讙讬讬专讛 讗转 讛谞砖讬诐: (讗诪专 讛诪讙讬讛 诪"讜 讛讙讗讜谉 讛讙讚讜诇 诪讜讛专专"砖 讝"诇 拽讗讬讬讚讬谞讜讘专 讛拽砖讛 讚注"驻 讞砖讘讜谉 讛诪讜讘讗 讘转讜住' 驻"拽 讚讘专讻讜转 讚祝 讝' 讘讛讻专讞 讘诪讛 讗讚注 拽讜讚诐 诇诪诇讞诪转 讛诪诇讻讬诐 讚讜"拽 讜转砖讻讞 讜讗"讻 讗讬讱 注讘讬专讛 讝讜 讛注谞讬砖转讜 诇讛讬讜转 谞讜驻诇 讘讘诪讛 讗讚注 讚拽讚讬诐 讜爪"注): 


砖讛讜专讬拽谉 讘转讜专讛 讻讜' 讜讛讜专讬拽谉 讘讝讛讘 讻讜'. 诪驻讜专砖 讘讘专讗砖讬转 专讘讛 专"诇 讗诪专 砖讛讜专讬拽谉 讘讗讘谞讬诐 讟讜讘讜转 讻讚"讗 讜讗讘专讜转讬讛 讘讬专拽专拽 讞专讜抓 讙讜' 砖诇讗 讬讛讜 诇讛讜讟讬谉 讗讞专 讛诪诪讜谉 讜讬转注住拽讜 讘讛爪诇转 谞驻砖讜转 专' 诇讜讬 讗诪专 讘驻' 砖讜驻讟讬诐 讛讜专讬拽谉 讻讚"讗 诪讬 讛讗讬砖 讛讬专讗 讙讜' 注"砖: 


讗"讚 讗诇注讝专 讛讜讗 讚讞讜砖讘谞讬讛 讛讻讬 讛讜讛 讜讛讗 讚讻转讬讘 注谞专 讗砖讻讜诇 讜诪诪专讗 讬拽讞讜 讞诇拽诐 讬讜砖讘讬诐 注诇 讛讻诇讬诐 讛讬讜 讜讻讛"讙 讗讬转讗 讘讘"专: 


讘谉 讙' 砖谞讬诐 砖谞讗诪专 注拽讘 讗砖专 砖诪注 讙讜' 讞讜砖讘谞讬讛 讻讜'. 谞专讗讛 砖转讞诇转 讬讚讬注转讜 诇讛讻讬专 讘讜专讗讜 讛讬讛 讘谉 讙' 砖谞讛 诪讬讛讜 诇讗 谞讞砖讘讜 诇讜 讬诪讬 转讜专讛 注讚 谞"讘 砖谞讬诐 砖讗讝 谞砖诇诐 讬讚讬注转讜 诇专讘讬诐 讻讚讗诪专讬谞谉 驻"拽 讚注"讝 讘' 讗诇驻讬诐 讬诪讬 转讜专讛 讙诪讬专讗 讚诪转讞讬诇讬谉 诪谞"讘 砖谞讬谉 砖谞讗诪专 讘讜 讜讗转 讛谞驻砖 讙讜' 讜讛专诪讘"诐 讘住驻专 讛诪讚注 讞"讚 讻转讘 讘谉 诪' 砖谞讬谉 讛讻讬专 讗讘专讛诐 讗转 讘讜专讗讜 注"砖 讜讻讘专 讛砖讬讙 注诇讬讜 讛专讗讘"讚 诪讚讛讻讗 讜拽"诇:





专砖"砖

讙诪专讗 讜驻诇讬讙讗 讚专' 讗诇注讝专 讚讗"专 讗诇注讝专 讻讜'. 讻爪"诇. 讜注诪砖"讻 讘砖讘转 (住讙):





讛讙讛讜转 讬注讘"抓

讙诪' 砖谞讗诪专 转谉 诇讬 讛谞驻砖 讜讛专讻讜砖 拽讞 诇讱. 谞状讘 讜讻转讬讘 讘转专讬讛 讛专诪讜转讬 讬讚讬 讜讙讜' 讗诐 讗拽讞 诪讻诇 讗砖专 诇讱. 讜讬砖 诇讚拽讚拽 讘讝讛 讚讛讗 诇讗 拽讗诪专 讗诇讗 诪讻诇 讗砖专 诇讱 讜谞驻砖 诇讗讜 讚讬诇讬讛 讛讬讗 讚注讜讘讚讬 讻讜讻讘讬诐 讗讬谞诐 拽讜谞讬诐 讝讗"讝 诇讙讜驻讜 讻讚讗讬转讗 讘讛砖讜诇讞 [讚祝 诇讞.] 讛讗 讜讚讗讬 诇讗 讗讛讚专 诇讬讛 谞驻砖讜转 讚诇讗讜 讚讬诇讬讛 谞讬谞讛讜 讜"讬诇 讚注讻状驻 讗砖转讜 讜讘谞讬讜 讛讞讝讬专讜 砖讛诐 讜讚讗讬 谞讻诇诇讬诐 讘讻诇 讗砖专 诇讱 讜讛讗 讗讬讛讜 转谉 诇讬 讛谞驻砖 拽讗状诇 讜诇讗 诪讬讗谉 讙诐 讘讝讛 讛讗 诪讬讛讜 谞驻砖讜转 讘讬转讜 讛砖讬讘 诇讜 诇驻讞讜转 讜讙诐 讝讗转 诇讗 讛讬讛 专砖讗讬:





讘谉 讬讛讜讬讚注

讘旨职砖讈指注指讛 砖讈侄谞旨执转职专址砖旨讈值诇 诪止砖讈侄讛 专址讘旨值谞讜旨 诪执谉 讛址诪旨执讬诇指讛, 讘旨指讗讜旨 讗址祝 讜职讞值诪指讛 讜旨讘职诇指注讜旨讛讜旨 (砖诪讜转 讚, 讻讛). 谞专讗讛 诇讬 讘住"讚 讛讗 讚讛讜爪专讱 诇讘讗 砖谞讬诐 讻讚讬 砖讬注砖讜 砖谞讬讛诐 诪诇讗讻转诐 讘讘转 讗讞转 讜讘讝讛 谞讬讻专 讬讜转专 诪拽讜诐 讛砖讬讜专 砖讛讜讗 诪拽讜诐 讛诪讬诇讛 讜讘讝讛 谞讬讻专 讟驻讬 讜谞转讘专专 讬讜转专 砖讘注讘讜专 讛诪讬诇讛 讘讗讜 诪讛 砖讗讬谉 讻谉 讗诐 讛讬转讛 讛讘诇讬注讛 砖诇 砖谞讬 讞爪讗讬 讛讙讜祝 讘讝讛 讗转 讝讛 诇讗 讛讬讛 谞讬讻专 讜诪讘讜专专 讚讘专 讝讛 讬驻讛.
讜谞专讗讛 诇讬 诪讛 砖讗诪专 专讘谉 砖诪注讜谉 讘谉 讙诪诇讬讗诇, 诇讗 诇诪砖讛 专讘讬谞讜 注"讛 讘拽砖 讛砖讟谉 诇讛专讜讙 讗诇讗 诇讗讜转讜 转讬谞讜拽, 诪讜讚讛 砖讛讘诇讬注讛 讛讬转讛 讗诇讬讜 讜专拽 住讘讬专讗 诇讬讛 诪讛 砖讘诇注讜 诇讗讜 诪砖讜诐 讚专爪讛 诇讛专讙讜 讗诇讗 专爪讛 诇讛讜讚讬注 注诇 讞住专讜谉 讛诪爪讜讛 砖诇 讛转讬谞讜拽 讻讚讬 砖转诪讜诇 讗讜转讜 讗诪讜, 讜讻谉 讛讬讛 砖讛专讙讬砖讛 讗诪讜 讜诪诇讛 讗讜转讜. 讗讱 诪砖讛 专讘讬谞讜 注"讛 讛讬讛 讘诇讜注 讜诇讻谉 诇讗 诪诇 讗讜转讜 讘注爪诪讜.
讜注讜讚 谞专讗讛 诇讬 讘住"讚 讛讟注诐 砖讘讗讜 砖谞讬诐 讛讗讞讚 讘注讘讜专 注讬讻讜讘 诪爪讜转 讛诪讬诇讛 讜讛砖谞讬讛 讘注讘讜专 注讬讻讜讘 诪爪讜转 讛驻专讬注讛 诇讻谉 转诪爪讗 讗讜转 砖谞讬讛 砖诇 讞诪讛 讛讬讗 讗讜转 专讗砖讜谞讛 砖诇 诪讬诇讛 讜讗讜转 砖谞讬讛 砖诇 讗祝 讛讬讗 讗讜转 专讗砖讜谞讛 砖诇 驻专讬注讛 讜谞诪爪讗 诪爪讜转 讛诪讬诇讛 拽讬讬诪转讛 爪驻讜专讛 注诇 讬讚讬 讛爪讜专 砖诪诇讛 讛转讬谞讜拽 讘讜.
讜讘讝讛 讬讜讘谉 诪讛 砖讗诪专 讛拽讚讜砖 讘专讜讱 讛讜讗 诇诪砖讛 专讘讬谞讜 注"讛 讜职讛执讻执旨讬转指 讘址爪旨讜旨专 讜职讬指爪职讗讜旨 诪执诪侄旨谞旨讜旨 诪址讬执诐 (砖诪讜转 讬讝, 讜) 讻讬 讛诪讬诇讛 [90] 诪住驻专讛 诪讬诐 [90] 讜讛讬讬讬谞讜 讘讝讻讜转 诪爪讜转 讛诪讬诇讛 砖谞注砖讬转 讘爪讜专 转讻讛 注转讛 讘爪讜专 诇讛讜爪讬讗 诪诪谞讜 诪讬诐.



讜职诇止讗 谞执拽职专指讗 '转旨指诪执讬诐' 讗侄诇旨指讗 注址诇 砖讈值诐 讛址诪旨执讬诇指讛 (讘专讗砖讬转 讬讝, 讗). 谞专讗讛 诇讬 讘住"讚 讚讬讚讜注 诪讛 砖讻转讘 专讘讬谞讜 讛讗专"讬 讝"诇 讘注抓 讞讬讬诐 讘拽讚讜砖讛 讛讜讗 转诐 讜讻谞讙讚讜 讘拽诇讬驻讛 讛讜讗 诪转 讜讘讝讛 驻讬专砖 讗诪"诇 讝"诇 诪讗诪专 专讝"诇 (转注谞讬转 讛:) 讬注拽讘 讗讘讬谞讜 诇讗 诪转, 讻诇讜诪专 讛讜讗 讘拽讚讜砖讛 砖讛讜讗 转诐 讜诇讗 诪转 讚讻转讬讘 讜职讬址注植拽止讘 讗执讬砖讈 转指旨诐 (讘专讗砖讬转 讻讛, 讻讝).
讜讛谞讛 讛讗讚诐 拽讜讚诐 砖谞讬诪讜诇 砖注讚讬讬谉 讚讘讜拽 讘讜 讛注专诇讛 砖讛讬讗 讝讜讛诪转 讛谞讞砖 讚专讙讗 讚诪讜转讗 讗讬谉 讛讗讚诐 谞拽专讗 讞讬 讜讻讬讜谉 砖谞讻专转讛 讛注专诇讛 谞驻专讚 诪谉 讞诇拽 诪转 讜谞讻谞住 讘讞诇拽 讞讬 砖谞注砖讛 转诐 砖讛讜讗 讛讻讬谞讜讬 砖讘拽讚讜砖讛 讘住讜讚 讜职讬址注植拽止讘 讗执讬砖讈 转指旨诐.
讙诐 讬讚讜注 诪讛 砖讻转讘 讛专讘 砖"砖 讝"诇 讘拽讚讜砖讛 讬砖 讞诪砖讬诐 砖注专讬 讘讬谞讛 讜讻谞讙讚谉 讘拽诇讬驻讛 讞诪砖讬诐 砖注专讬 讟讜诪讗讛 讗讱 讛讞诪砖讬诐 砖诇 拽讚讜砖讛 谞专诪讝讬诐 讘讗讜转讬讜转 诪志讬 讜讞诪砖讬诐 砖诇 讟讜诪讗讛 谞专诪讝讬诐 讘讗讜转讬讜转 讟诪志讗 注讬讬谉 砖诐.
谞诪爪讗 拽讜讚诐 砖谞讬诪讜诇 讚注讚讬讬谉 讚讘讜拽讛 讘讜 讛注专诇讛 砖讛讬讗 讚专讙讗 讟诪讗 讻讬 注诇 砖诐 讝讛 讛讬爪专 讛专注 谞拽专讗 讘讻诇诇 砖讘注 砖诪讜转讬讜 讘砖诐 讟诪讗 讻谞讝讻专 讘讙诪专讗 (住讜讻讛 谞讘.) 讛谞讛 讝讛 讛讗讚诐 讚讘拽 讘讜 讚专讙讗 讚讟诪讗 讜讗讞专 砖谞讬诪讜诇 砖谞讻专转讛 讛注专诇讛 谞驻专讚 诪谉 讞诇拽 讛讟诪讗 讜讚讘拽 讘讞诇拽 讛拽讚讜砖讛 砖谞拽专讗 讘讗讜转讬讜转 诪志讬. 诇讻谉 讛诪讬诇讛 讘砖诪讬谞讬 讻谞讙讚 住驻讬专转 讛讘讬谞讛 砖讛讬讗 住驻讬专讛 砖诪讬谞讬转 讜讗诇讜 讛讞诪砖讬诐 砖注专讬诐 砖讘拽讚讜砖讛 讛诐 讘讘讬谞讛 讻讬 讛诐 讞诪砖讬诐 砖注专讬 讘讬谞讛 讛谞拽专讗转 诪讬 讜诇讻谉 讛诪讬诇讛 砖讘讛 讚讘拽 讛讗讚诐 讘讚专讙讗 讚拽讚讜砖讛 讛谞拽专讗 诪讬 谞讬转谞讛 讘讬讜诐 讛砖诪讬谞讬 砖讛讜讗 讻谞讙讚 讘讬谞讛.
讜讘讝讛 讬讜讘谉 讘住"讚 讛讟注诐 砖谞拽专讗转 诪爪讜讛 讝讜 讘砖诐 诪讬诇讛 讻讬 转讞诇拽 讛转讬讘讛 诇砖转讬诐 讜拽专讬 讘讛 '诪讬 诇讛' 讚注诇 讬讚讛 讛讗讚诐 讚讘拽 讘诪讬 砖讛讜讗 讞诇拽 讛拽讚讜砖讛 讜谞驻专讚 诪谉 讟诪讗 砖讛讜讗 讞诇拽 讛拽诇讬驻讛.
讜讝讛讜 砖讗诪专 诇止讗 谞执拽职专指讗 '转旨指诪执讬诐' 讗侄诇旨指讗 注址诇 砖讈值诐 讛址诪旨执讬诇指讛 讻讬 转讬讘转 转诪讬诐 转讞诇拽谞讛 诇砖转讬诐 讜拽专讬 讘讛 '转诐 讬诐' 砖讛谞讬诪讜诇 讬爪讗 诪讞诇拽 诪转 讜讚讘拽 讘讞诇拽 转诐 讜讙诐 讬爪讗 诪讞诇拽 讟诪讗 讜谞讚讘拽 讘讞诇拽 讬诐 砖讛讜讗 讞诪砖讬诐 砖注专讬诐 砖讘拽讚讜砖讛 讜诇讻谉 讚拽讚拽讜 专讝"诇 讘诇砖讜谞诐 讜讗诪专讜 诇止讗 谞执拽职专指讗 '转旨指诪执讬诐' 讗侄诇旨指讗 注址诇 砖讈值诐 讛址诪旨执讬诇指讛, 砖讈值诐 讚讬讬拽讗 讻讬 讘砖诐 讛诪讬诇讛 专诪讜讝 注谞讬谉 砖诇 诪讬 讻讗诪讜专 讚诪讬诇讛 拽专讬谞谉 讘讛 '诪讬 诇讛'.
讜讘讗讜驻谉 讗讞专 谞专讗讛 诇讬 讘住"讚 砖谞拽专讗 转诪讬诐 注诇 讬讚讬 诪爪讜转 讛诪讬诇讛 讚讬讚讜注 讗讘专讛诐 讗讘讬谞讜 注诇讬讜 讛砖诇讜诐 讗讞讜讝 讘讞住讚. 讙诐 讬讚讜注 注诇 讬讚讬 讛诪讬诇讛 讬讛讬讛 讙讬诇讜讬 讛讞住讚讬诐. 讜讘讝讛 驻专砖转讬 讘住"讚 诪讬诇讛 专讗砖讬 转讬讘讜转 讛谞讛 诪诇讗讻讬 讬讛诇讱 诇驻谞讬讱 讜讛讬讬谞讜 '诪诇讗讻讬' 讗讜转讬讜转 '诪讬讻讗诇' 砖讛讜讗 砖专 讛讞住讚 讬诇讱 诇驻谞讬讱 注诇 讬讚讬 诪爪讜转 讛诪讬诇讛.
讜讬讚讜注 讻讬 讛讞住讚讬诐 谞拽专讗讬诐 讘砖诐 '诪讬诐' 讜讛诐 讛诪转讙诇讬诐 注诇 讬讚讬 诪爪讜转 讛诪讬诇讛 讗砖专 谞注砖讬转 讘讗讜转 讘专讬转 拽讜讚砖 讜讬讚讜注 转志讜 专讜诪讝 注诇 讘专讬转 拽讜讚砖 砖谞拽专讗 讗讜转 讻讬 讛讜讗 讗讜转 讛诪讘讚讬诇 讘讬谉 讝讻专 诇谞拽讘讛 讜讗讜转 转志讜 讛讜讗 专讜爪讛 诇讜诪专 讗讜转 讻诪讜 讜职讛执转职讜执讬转指 转指旨讜 注址诇 诪执爪职讞讜止转 讛指讗植谞指砖执讈讬诐 (讬讞讝拽讗诇 讟, 讚).
讜诇讻谉 谞拽专讗 讗讘专讛诐 讗讘讬谞讜 注诇讬讜 讛砖诇讜诐 转诪讬诐 注诇 讬讚讬 诪爪讜转 讛诪讬诇讛 讻讬 转' 专讜诪讝转 诇讗讜转 讘专讬转 拽讬讚砖 讜谞砖讗专 诪讬诐 砖讛讜讗 住讜讚 讛讞住讚讬诐 讛谞拽专讗讬诐 诪讬诐 讜爪讬专讜祝 转' 注诐 诪讬诐 讛讜讗 转诪讬诐.
讜诇讻谉 讗诪专 诇讜 讛拽讚讜砖 讘专讜讱 讛讜讗 诇讗讘专讛诐 讗讘讬谞讜 讛执转职讛址诇值旨讱职 诇职驻指谞址讬 (讘专讗砖讬转 讬讝, 讗) 专讜爪讛 诇讜诪专 讻砖专 讛讞住讚 砖讛讜讗 诪讬讻讗诇 砖讛讜讗 砖专 讛驻谞讬诐 讜讝讛讜 '讛执转职讛址诇值旨讱职 诇职驻指谞址讬' 讻砖专 讛驻谞讬诐 砖讛讜讗 诪讬讻讗诇 讜侄讛职讬值讛 转指诪执讬诐 转' 诪讬诐 砖转诪砖讬讱 讞住讚讬诐 讘诪爪讜讛 讛谞注砖讬转 讘转讬志讜 砖讛讜讗 讗讜转 讘专讬转 拽讜讚砖 讜讛讬讛 砖诇诐 讘讗讜转讬讜转 转诪讬诐.
讜诇讻谉 讗诪专 诇讜 讛砖诐 讬转讘专讱 讜职讗侄转职旨谞指讛 讘职专执讬转执讬 讘值旨讬谞执讬 讜旨讘值讬谞侄讱指 (讘专讗砖讬转 讬讝, 讘) 砖注诇 讬讚讬 讛诪爪讜讛 砖诇 讘专讬转 拽讜讚砖 讗转谞讛 诇讱 砖驻注 讞住讚讬诐 砖讛诐 讘讬谞讬 讜讘讬谞讬讱 讘住讜讚 讗讛讘讛 诪住讜转专转 讻讬 讛讞讬爪讜谞讬诐 讗讬谉 诇讛诐 讬谞讬拽讛 诪谉 讛讞住讚讬诐.



讘旨职砖讈指注指讛 砖讈侄讗指诪址专 讛址拽旨指讚讜止砖讈 讘旨指专讜旨讱职 讛讜旨讗 诇职讗址讘职专指讛指诐 讗指讘执讬谞讜旨: (讘专讗砖讬转 讬讝, 讗) "讛执转职讛址诇旨值讱职 诇职驻指谞址讬 讜侄讛职讬值讛 转旨指诪执讬诐", 讗指讞植讝指讛 专职注指讚指讛 讗侄转 注址爪职诪讜止转指讬讜. 谞专讗讛 诇讬 讘住"讚 讟注诐 诇专注讚讛 讝讜, 讻讬 讬讚讜注 诪讛 砖讻转讘 讛讙讗讜谉 讞讬讚"讗 讝"诇 讘砖诐 诪专谉 讝"诇 讚转讜讗专 '转诪讬诐' 谞讗诪专 注诇 讛谞砖诪专 诪注讘讜讚讛 讝专讛 讜转讜讗专 '爪讚讬拽' 谞讗诪专 注诇 讛谞砖诪专 诪讙讬诇讜讬 注专讬讜转 注讬讬谉 砖诐.
讜诇讻谉 讻讬讜谉 砖讗诪专 诇讜 '讜侄讛职讬值讛 转旨指诪执讬诐' 讗讞讝转讜 专注讚讛 讻讬 讛讜讗 讻讘专 诪住专 注爪诪讜 诇讻讘砖谉 讛讗砖 讘砖讘讬诇 砖诇讗 诇注讘讜讚 注讘讜讚讛 讝专讛 讜讛专讬 谞砖诪专 讛讬讟讘 讜诪讛 讘讬讚讜 诇注砖讜转 讬讜转专 诪讝讛? 讜讻讬讜谉 砖讗诪专 诇讜 讜职讗侄转职旨谞指讛 讘职专执讬转执讬 讘值旨讬谞执讬 讜旨讘值讬谞侄讱指 (讘专讗砖讬转 讬讝, 讘) 谞转拽专专讛 讚注转讜 讻讬 注转讛 讛讘讬谉 诇注讜诇诐 讛讜讗 谞砖诪专 诪注讘讜讚讛 讝专讛 讻专讗讜讬 讗讱 讬专爪讛 讛砖诐 讬转讘专讱 砖讬讛讬讛 讘讘砖专讜 住讬诪谉 诪讜讘讛拽 讜拽讘讜注 砖讬讛讬讛 谞讜讚注 诇讻诇 砖讛讜讗 诪讜讘讚诇 诪谉 注讜讘讚讬 注讘讜讚讛 讝专讛 讜讝讛 讬讛讬讛 注诇 讬讚讬 讛诪讬诇讛 砖讻讜诇诐 注专诇讬诐 讜讛讜讗 谞讬诪讜诇 讜讗讬 讗驻砖专 诇讛转注专讘 注诪讛诐 讻讬 讛谞讬诪讜诇 讗讬 讗驻砖专 诇讛讬讜转 注专诇 诇讛转注专讘 注诐 讛注专诇讬诐 注讜讘讚讬 注讘讜讚讛 讝专讛 讜诇讻谉 讻讬讜谉 砖讗诪专 诇讜 '讜职讗侄转职旨谞指讛 讘职专执讬转执讬 讘值旨讬谞执讬 讜旨讘值讬谞侄讱指' 砖讛讜讗 讬注砖讛 诪爪讜转 讛诪讬诇讛 砖讘讛 讬讛讬讛 谞讬讻专 砖讛讜讗 注讜讘讚 讗转 讛' 讜讗讬谞讜 诪转注专讘 注诐 注讜讘讚讬 注讘讜讚讛 讝专讛 讗讝 谞转拽专专讛 讚注转讜 讻讬 讛讘讬谉 讚诇讗 讗讬转 诇讬讛 诪讞住讜专 讘砖诪讬专转讜 诪谉 注讘讜讚讛 讝专讛 讜专拽 专讜爪讛 讛砖诐 讬转讘专讱 砖讬讛讬讛 诇讜 住讬诪谉 诪讜讘讛拽 讘讙讜驻讜 诇讛讬讜转 谞讘讚诇 诪谉 注讜讘讚讬 注讘讜讚讛 讝专讛.
讜注讜讚 谞专讗讛 诇讬 讘住"讚 讚讬砖 砖讬讬讻讜转 诇诪爪讜转 讛诪讬诇讛 注诐 诪爪讜转 砖诪讬专转 讛讗讚诐 诪注讘讜讚讛 讝专讛 讜讛讘讚诇转讜 诪谉 注讜讘讚讬 注讘讜讚讛 讝专讛 讜讛讜讗 讻讬 注讜讘讚讬 注讘讜讚讛 讝专讛 讟讜注谞讬诐 讗诐 讛拽讚讜砖 讘专讜讱 讛讜讗 讗讬谞讜 讞驻抓 讘注讘讜讚讛 讝专讛 诇诪讛 讗讬谞讜 诪讘讟诇讛? 讜转砖讜讘讛 诇讚讘专讬讛诐 讛讜讗 讚专讜爪讛 讛砖诐 讬转讘专讱 砖讛讗讚诐 讬讘讟诇谞讛 讚诪注砖讛 讬讚讬 讗讚诐 注讚讬祝 拽诪讬 砖诪讬讬讗. 讜讻谉 讛讟注诐 讛讝讛 注爪诪讜 讬砖谞讜 讘诪爪讜转 讛诪讬诇讛 讚讙诐 讻谉 讟讜注谞讬诐 讗诐 讛拽讚讜砖 讘专讜讱 讛讜讗 讗讬谞讜 讞驻抓 讘注专诇讛 诇诪讛 诇讗 讘专讗讜 诪讛讜诇? 讜讙诐 讻谉 讛转砖讜讘讛 注诇 讝讛 诪注砖讛 讬讚讬 讗讚诐 注讚讬祝 砖专讜爪讛 讛砖诐 讬转讘专讱 砖讛讗讚诐 讬住讬专 讛注专诇讛.
讜讛讗 讚讗诪专 讗植讞指讝址转旨讜旨 专指注植讚指讛 讜诇讗 讗诪专 驻讞讚 讗讜 讬专讗讛 讗讜 专转转 讗讜 讞诇讞诇讛 讗讜 诇砖讜谉 讗讞专, 谞专讗讛 诇讬 讘住"讚 讻讬 转讬拽讜谉 讛诪讬诇讛 讛讜讗 诇诪讟专讛 讚爪专讬讱 诇讻专讜转 讛注专诇讛 讻讚讬 诇讙诇讜转 讛注讟专讛 讜诇讻谉 谞拽讬讟 诇砖讜谉 专注讚讛 [279] 砖讛讜讗 诪住驻专 注讟专 [279] 砖谞诪砖讱 讜谞转注讜专专 诇讜 专注讚 诪爪讚 讛注讟专讛 砖讛讬讗 诪讻讜住讛 讘注专诇讛 讜爪专讬讻讛 注转讛 诇讛转讙诇讜转.



讻旨指诇 讛址诪旨址转职诪执讬诐 讗侄转 注址爪职诪讜止, 讛址拽旨指讚讜止砖讈 讘旨指专讜旨讱职 讛讜旨讗 诪执转旨址诪旨值诐 注执诪旨讜止 (转讛诇讬诐 讬讞, 讻讜). 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 砖讛讗讚诐 讬砖 诇讜 爪诇诐 讘驻谞讬诪讬讜转讜 谞诪砖讱 诇讜 诪砖诐 讛讜讬志讛 讜讬砖 诇讜 爪诇诐 讘讞讬爪讜谞讬讜转讜 谞诪砖讱 诇讜 诪讗讜转讬讜转 砖诐 讗诇拽讬诐.
讜拽讜讚诐 砖谞讬诪讜诇 讘注讜讚 砖讛注讟专讛 诪讻讜住讛 讘注专诇讛 讗讬谞讜 诪讗讬专 讘讜 讗诇讗 专拽 讗讜转讬讜转 讬讛志讜 诪砖诐 讛讜讬志讛 讘驻谞讬诪讬讜转讜 讜注讚讬讬谉 讞住专 诪诪谞讜 讛讗专转 讛志讗 讗讞专讜谞讛 讻讬 讛讗专转 讗讜转 讛志讗 讗讞专讜谞讛 讛讬讗 讘驻谞讬诪讬讜转 诪拽讜诐 讛注讟专讛 讜讛讬讗 注讜讚谞讛 诪讻讜住讛 讘注专诇讛 讜讗讬谉 诇讛 讛讗专转 讗讜转 讝讛. 讜讻谉 讘讞讬爪讜谞讬讜转讜 讗讬谞诐 诪讗讬专讬诐 讗诇讗 专拽 讗讜转讬讜转 讗诇拽志讬 诪砖诐 讗诇拽讬志诐 讜注讚讬讬谉 讞住专 诪诪谞讜 讛讗专转 讗讜转 诪志诐 讻讬 讛讬讗 讛讗专转讛 讘讞讬爪讜谞讬讜转 诪拽讜诐 讛注讟专讛 注讚讬讬谉 讛讬讗 诪讻讜住讛 讘注专诇讛.
讜讻讬讜谉 砖谞讬诪讜诇 砖讛讜住专讛 讛注专诇讛 讜谞转讙诇讬转 讛注讟专讛 讗讝 谞砖诇诐 讘讜 讛讗专转 砖转讬 讗讜转讬讬讜转 诪砖诪讜转讬讜 砖诇 讛拽讚讜砖 讘专讜讱 讛讜讗 砖讛诐 讗讜转 讛志讗 讗讞专讜谞讛 诪砖诐 讛讜讬志讛 讘驻谞讬诪讬讜转讜 讜讗讜转 诪志诐 诪砖诐 讗诇拽讬志诐 讘讞讬爪讜谞讬讜转讜.
讜讘讝讛 驻讬专砖转讬 讘住"讚 诪讛 砖讗诪专 讗讘专讛诐 讗讘讬谞讜 注诇讬讜 讛砖诇讜诐 诇讛砖诐 讬转讘专讱 拽讜讚诐 砖谞讬诪讜诇 讛殖' 讗直诇止拽执讬诐 诪址讛 转执旨转侄旨谉 诇执讬 (讘专讗砖讬转 讟讜, 讘). 讜讘讝讛 驻讬专砖转讬 讜职注址转指旨讛 讬执砖职讉专指讗值诇 诪指讛 讛殖' 讗直诇止拽侄讬讱指 砖止讈讗值诇 诪值注执诪指旨讱职 (讚讘专讬诐 讬, 讬讘) 讜注讜讚 驻讬专砖转讬 讘住"讚 讻诪讛 诪拽专讗讜转 讜诪讗诪专讬 讞讝"诇 讘诪拽讜诐 讗讞专.
讜讬讚讜注 砖讛讗讚诐 拽讜讚诐 砖谞讬诪讜诇 讛讜讗 讞住专 讜讗讞专 砖谞讬诪讜诇 讛讜讗 转诪讬诐 讜砖诇诐 讻讬 讛注专诇讛 讛讬讗 讞住专讜谉 讘讙讜祝 讜诇讻谉 诇讗 谞拽专讗 讗讘专讛诐 讗讘讬谞讜 转诪讬诐 注讚 砖谞讬诪讜诇 讜讝讛讜 砖讗诪专 讻旨指诇 讛址诪旨址转职诪执讬诐 注址爪职诪讜止 讻诇讜诪专 砖谞讬诪讜诇 讚讗讝 讛讜讗 转诪讬诐 讜讗讬谞讜 讞住专 讛谞讛 讛址拽旨指讚讜止砖讈 讘旨指专讜旨讱职 讛讜旨讗 诪执转旨址诪旨值诐 注执诪旨讜止 驻讬专讜砖 诪砖诇讬诐 讛讗专转 砖诪讜转讬讜 讛拽讚讜砖讬诐 注诪讜 砖讛诐 讗讜转 讛志讗 讚砖诐 讛讜讬志讛 讜讗讜转 诪志诐 讚砖诐 讗诇拽讬诐.
讜注讜讚 谞专讗讛 诇讬 讘住"讚 讛讻讜谞讛 讻旨指诇 讛址诪旨址转职诪执讬诐 注址爪职诪讜止 砖注讜讘讚 讗转 注讘讜讚转 讛拽讜讚砖 讘诪注砖讛 讜讚讘讜专 讜讻讜谞讛 讜诪讞砖讘讛 讗讝 讛址拽旨指讚讜止砖讈 讘旨指专讜旨讱职 讛讜旨讗 诪执转旨址诪旨值诐 注执诪旨讜止 砖诪讗讬专 诇讜 诪谉 讚' 讗讜转讬讜转 砖诪讜 讻讬 讛诪注砖讛 讜讚讘讜专 讜讻讜谞讛 讜诪讞砖讘讛 讛诐 讻谞讙讚 讗讜转讬讜转 砖诐 讛讜讬志讛 讜讻谞讙讚 讚' 诪诇讜讗讬诐 注志讘 住志讙 诪志讛 讘志谉.
讗讜 讗讜诪专讜 注诪讜 注诇 讚专讱 诪讛 砖讗诪专讜 讛诪拽讜讘诇讬诐 注诇 驻住讜拽 讻执旨讬 讞值诇侄拽 讛殖' 注址诪旨讜止 (讚讘专讬诐 诇讘, 讟) 讻讬 讛砖诐 诪转诪诇讗 讘讗专讘注 诪诇讜讗讬诐 注诐 注志讘 砖注讜诇讬诐 专诇"讘 [232] 讜讞爪讬 专诇"讘 讛讜讗 诪住驻专 注址诪旨讜止 [116] 讚讚讬讜 诇注讜诇诐 砖讬砖转诪砖 讘讞爪讬 讛砖诐 讜讝讛讜 讞值诇侄拽 讛殖' 注址诪旨讜止, 专讜爪讛 诇讜诪专 诪住驻专 '注诪讜' 讜讞诇拽 诇砖讜谉 讞诇讜拽讛 讜讛诪转诪诐 注爪诪讜 讘砖诇讬诪讜转 讛注讘讜讚讛 谞砖驻注 讙诐 诪谉 讞诇拽 讛砖谞讬 砖诇 注诪"讜.
讗讜 讬讜讘谉 诪执转旨址诪旨值诐 注执诪旨讜止 专讜爪讛 诇讜诪专 诪转诪诐 转讜专讛 讜转驻诇讛 讜诪爪讜转 砖诇 讗讞专讬诐 砖诇讗 砖诇讗 注砖讜 讗讜转诐 讻专讗讜讬 讛讜讗 讬转讘专讱 诪砖诇讬诐 讗讜转诐 注诇 讬讚讬 砖讬爪专驻诐 注诪讜 讻诪讜 住驻讬谞讛 砖诇 讗砖 砖诪讜砖讻转 注诪讛 住驻讬谞讛 驻砖讜讟讛 讜诪讙注转 注诪讛 讘讬讞讚 讜讘讝讛 讞讜诇拽 注诪讛诐.
讗讜 讬讜讘谉 讘住"讚 诪执转旨址诪旨值诐 注执诪旨讜止 专讜爪讛 诇讜诪专 砖砖讜诇讞 诇讜 谞砖诪讜转 爪讚讬拽讬诐 讘住讜讚 讛注讬讘讜专 砖讬讛讬讜 诇讜 诇注讝专 讜讛诐 谞砖诇诪讬诐 讘砖讻专 讛诪爪讜转 注诪讜.
讜注讜讚 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 (讘砖注专 讛讻讜谞讜转 讘讚专讜砖讬 讛诇讬诇讛 讚祝 谞"讚 注"讚) 讜讝讛 诇砖讜谞讜: 讛讻诇诇 讛注讜诇讛 诪讻诇 讝讛 讛讜讗 讻讬 谞转讘讗专 诇讱 讗讬讱 讻诪讛 讙讚讜诇讛 讜谞驻诇讗讛 诪注诇转 讛讗讚诐 讛注讜砖讛 讘住讚专 砖讗诪专谞讜 砖讬讻讜讬谉 讗诇 讛讝讜讜讙讬诐 讛谞注砖讬诐 讘讻诇 讬讜诐 诪转讞诇转 转驻诇转 注专讘讬转 注讚 住讜祝 转驻诇转 讛诪谞讞讛 讜讗讬谉 住驻拽 砖讛讬讜讚注 诇讻讜讬谉 讻诇 讝讛 注诇 讗诪讬转讜转讜 讙讜专诐 砖讛讝讜讜讙讬诐 讛谞讝讻专 谞注砖讬诐 注诇 讬讚讜 诪诪砖 讜讗讬谉 拽抓 讜转讻诇讬转 诇砖讻专讜 讜讗讬谉 诇诪注诇讛 诪诪谞讜 讜讻讜' 注讚 讻讗谉 诇砖讜谞讜.
讜讝讛讜 砖讗诪专 讻旨指诇 讛址诪旨址转职诪执讬诐 注址爪职诪讜止 诇讻讜讬谉 讗诇 讛讝讜讜讙讬诐 讛谞注砖讬诐 讘讻诇 讬讜诐 诪转讞诇转 转驻诇转 注专讘讬转 注讚 住讜祝 转驻诇转 讛诪谞讞讛 讗讝 讛址拽旨指讚讜止砖讈 讘旨指专讜旨讱职 讛讜旨讗 诪执转旨址诪旨值诐 讛讝讜讜讙讬诐 砖谞注砖讬诐 讘注讜诇诪讜转 讛注诇讬讜谞讬诐 注执诪旨讜止 讻诇讜诪专 谞注砖讬诐 注诇 讬讚讜 诪诪砖 讻诪讜 砖讗诪专 专讘讬谞讜 讝诇讛"讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讛址拽旨指讚讜止砖讈 讘旨指专讜旨讱职 讛讜旨讗 诪执转旨址诪旨值诐 注执诪旨讜止 砖转讛讬讛 讛谞讛讙转讜 注诇 讬讚讬 讬转讘专讱 讜诇讗 注诇 讬讚讬 讛砖专讬诐 讜专讘讬 讗讜砖注讬讗 驻讬专砖 '砖讈指注指讛 注讜止诪侄讚侄转 诇讜止' 专讜爪讛 诇讜诪专 诪砖诇讬诐 讛讻讜讻讘讬诐 讜讛诪讝诇讜转 注诪讜 砖讬讛讬讜 驻讜注诇讬诐 注诪讜 诇讟讜讘讛 注讚 讻讗谉 讚讘专讬讜 谞专"讜.



讻旨指诇 讛址诪职谞址讞值砖讈, 诇讜止 谞址讞址砖讈! 砖讈侄谞旨侄讗直诪址专: (讘诪讚讘专 讻讙, 讻讙) "讻旨执讬 诇止讗 谞址讞址砖讈 讘旨职讬址注植拽止讘". 讜职讛指讗, 讘旨职诇指诪侄"讚 讗指诇侄"祝 讻旨职转执讬讘? 讗侄诇旨指讗 诪执砖旨讈讜旨诐 '诪执讚旨指讛 讻旨职谞侄讙侄讚 诪执讚旨指讛'. 拽砖讗 讜讻讬 讗诐 讛讜讛 讻转讬讘 讘诇诪"讚 讜讗"讜 诪讬 谞讬讞讗? 讜谞专讗讛 诇讬 讘住"讚 讚讛诪拽砖谉 讛讘讬谉 讻讜谞转 专讘讬 诇讜讬 诇诪讬诇祝 讝讛 诪讛讗讬 拽专讗 讚拽讗诪专 讗诐 诇止讗 谞址讞址砖讈 讘职旨讬址注植拽止讘, 诇止讗 拽侄住侄诐 讘职旨讬执砖职讉专指讗值诇, 讛讗 讗诐 讬砖 谞讞砖 讗讝 驻讜注诇 讛拽住诐 讜讗诐 讻谉 砖诪注 诪讬谞讛 '讻旨指诇 讛址诪职谞址讞值砖讈 诇讜止 谞址讞址砖讈' 讻讬 谞讞砖 讜拽住诐 注谞讬谉 讗讞讚 讛诐 讜砖讜专砖 讬砖 诇讛诐.
讜讛讻讬 诪拽砖讬 讜职讛指讗 拽职专指讗 讘旨职诇指诪侄"讚 讗指诇侄"祝 讻旨职转执讬讘 讚谞拽讬讟 拽专讗 诇诪讬诇转讗 注诇 诪讬 砖讗讬谉 诇讜 谞讞砖 讜诇讻谉 讙诐 专讘讬 诇讜讬 讛讜讛 诇讬讛 诇诪谞拽讟 讻住讙谞讜谉 讛讻转讜讘 诇讜诪专 '讻诇 诪讬 砖讗讬谞讜 诪谞讞砖 讗讬谉 诇讜 谞讞砖' 讜诇诪讛 谞拽讬讟 诪讬诇转讬讛 注诇 讛诪谞讞砖?
讜转讬专抓 讚讗讬谉 讻讜谞转 专讘讬 诇讜讬 诇诇诪讜讚 讚讘专 讝讛 诪讙讜祝 讛驻住讜拽 讛讝讛 讚讻转讬讘 '讻旨执讬 诇止讗 谞址讞址砖讈 讘旨职讬址注植拽止讘' 讗诇讗 拽讗诪专 讻谉 诪住讘专讗 讚讻讱 讛住讘专讗 诪讞讬讬讘转 讛诪谞讞砖 诇讜 谞讞砖 诪砖讜诐 '诪执讚旨指讛 讻旨职谞侄讙侄讚 诪执讚旨指讛' 讜讗讬讬转讬 讛讗讬 拽专讗 诇讗讜 诇诪讬诇祝 诪谞讬讛 讻讚讬 砖转讗诪专 讛讜讛 诇讬讛 诇诪谞拽讟 讻诪讜 住讙谞讜谉 讛讻转讜讘 讚讗讬讬专讬 讘讗讬谞讜 诪谞讞砖 讗诇讗 讗讬讬转讬 讛讗讬 拽专讗 诇讚讜讙诪讛 诇讜诪专 诪爪讬谞讜 讚讜讙诪讛 诇诪讚讛 讻谞讙讚 诪讚讛 讝讜 讘讛讗讬 拽专讗 讚讻转讬讘 讻旨执讬 诇止讗 谞址讞址砖讈 讜讻讜' 砖讛讜讗 专讜爪讛 诇讜诪专 讻讬讜谉 讚诇讗 谞讞砖 讘讬注拽讘 诇讻谉 诇讗 拽住诐 讘讬砖专讗诇.



讻旨指诇 讗指讚指诐 砖讈侄讗值讬谞讜止 诪职谞址讞值砖讈, 诪址讻职谞执讬住执讬谉 讗讜止转讜止 诇执诪职讞执讬爪指讛, 砖讈侄讗植驻执诇旨讜旨 诪址诇职讗植讻值讬 讛址砖旨讈指专值转 讗值讬谞指诐 讬职讻讜止诇执讬谉 诇执讻旨指谞值住 诇指讛旨 (讘诪讚讘专 讻讙, 讻讙). 谞专讗讛 诇讬 讘住"讚 专诪讝 诇注讜诇诐 讛讘专讬讗讛 砖讗讬谉 讛诪诇讗讻讬诐 谞讻谞住讬诐 讘讛 讻讬 讛诪诇讗讻讬诐 砖专砖诐 讘讬爪讬专讛 讻诪讜 砖讻转讘 专讘讬谞讜 讛讗专"讬 讝"诇 讘住讜讚 讛讻转讜讘 讛值谉 讗侄专职讗侄诇指旨诐 爪指注植拽讜旨 讞只爪指讛 (讬砖注讬讛 诇讙, 讝) 讜讬讚讜注 诪讛 砖讻转讘 专讘讬谞讜 讛讗专"讬 讝"诇 讘住讜讚 诪讛 砖讗讜诪专讬诐 '讜职讗值讬谉 砖执讈讻职讞指讛 诇执驻职谞值讬 讻执住值旨讗 讻职讘讜讚侄讱指' 讚拽讗讬 注诇 讛讘专讬讗讛 讛谞拽专讗 '讻住讗 讛讻讘讜讚' 讜讬讚讜注 砖讻讞讛 讛讬讗 砖讜专砖 讛讞讬爪讜谞讬诐. 讜诇讻谉 讻诇 砖讗讬谞讜 诪谞讞砖 讚诪转专讞拽 讛讜讗 诪谉 讛讞讬爪讜谞讬诐 砖砖诐 讛谞讬讞讜砖 讗讝 诪讚讛 讻谞讙讚 诪讚讛 诪讻谞讬住讬谉 讗讜转讜 诇诪讞讬爪讛 砖讗讬谉 诪诇讗讻讬 讛砖专转 谞讻谞住讬谉 讘讛 讛讬讗 注讜诇诐 讛讘专讬讗讛 砖讗讬谉 砖诐 砖讻讞讛 砖讛讬讗 砖讜专砖 讛讞讬爪讜谞讬诐 讜讛讜讬 诪讚讛 讻谞讙讚 诪讚讛.



诪执驻旨职谞值讬 诪址讛 谞旨侄注直谞址砖讈 讗址讘职专指讛指诐 讗指讘执讬谞讜旨 讜职谞执砖讈职转旨址注职讘旨职讚讜旨 讘旨指谞指讬讜 诇职诪执爪职专址讬执诐 诪指讗转址讬执诐 讜职注侄砖讉侄专 砖讈指谞执讬诐?. 拽砖讛 讗诪讗讬 驻诇讙讬谞讛讜 讚讛讗 讛注讜谞砖 砖诇 讗讘专讛诐 讗讘讬谞讜 讛讜讗 讝讛 砖谞砖转注讘讚讜 讘谞讬讜 讜讗诐 讻谉 讛讻讬 讛讜讛 诇讬讛 诇诪讬诪专 诪驻谞讬 诪讛 谞注谞砖 讗讘专讛诐 讗讘讬谞讜 '砖谞砖转注讘讚讜' 讘谞讬讜 讜讻讜' 讻讬 讘讗讜诪专讜 '讜谞砖转注讘讚讜' 诪砖诪注 讚转专转讬 拽讗诪专 讚讞诇拽谞讛讜 讘讜讗"讜?
讜谞专讗讛 诇讬 讘住"讚 讻讬 讘讗诪转 转专转讬 讗讬谞讜谉 讜讛讜讗 讻讬 讛砖诐 讬转讘专讱 诇讗 讛注诇讬诐 讚讘专 讛砖注讘讜讚 砖诇 讘谞讬讜 诪诪谞讜 讗诇讗 讙讬诇讛 讗讜转讜 诇讜 讜讗诪专 诇讜 讬指讚止注址 转值旨讚址注 讻执旨讬 讙值专 讬执讛职讬侄讛 讝址专职注植讱指 (讘专讗砖讬转 讟讜, 讬讙) 讜讘讬讚讬注讛 讝讜 谞注砖讛 诇讜 爪注专 讙讚讜诇 讗讞专 砖讬讚注 砖讘谞讬讜 讬讛讬讜 讙讜诇讬诐 讻诪讛 砖谞讬诐 讜讝讛 注讜谞砖 讘驻谞讬 注爪诪讜 诇讗讘专讛诐 讗讘讬谞讜 注诇讬讜 讛砖诇讜诐.



诪执驻旨职谞值讬 砖讈侄讛执驻职专执讬砖讈 讗侄转 讘旨职谞值讬 讗指讚指诐 诪执诇旨指讘讜止讗 转旨址讞址转 讻旨址谞职驻值讬 讛址砖旨讈职讻执讬谞指讛. 讛讻讜谞讛 讻讬讜谉 砖讗诪专 诇讜 诪诇讱 住讚讜诐 转侄旨谉 诇执讬 讛址谞侄旨驻侄砖讈 (讘专讗砖讬转 讬讚, 讻讗) 诪砖诪注 砖讛讜讗 诪讜讚讛 砖讝讻讛 讗讘专讛诐 讗讘讬谞讜 讘谞驻砖讜转 讗诇讗 砖讛讜讗 砖讜讗诇 讗讜转诐 讘讚专讱 讘拽砖讛 砖讬转谞诐 讚讗诐 诇讗 讝讻讛 讘讛诐 诇诪讛 讗讜诪专 诇讜: 转侄旨谉 诇执讬? 讜注诇 讻谉 谞转谞讜 讗砖诪讛 诇砖讜谞讗讬 讗讘专讛诐 讗讘讬谞讜 讘讚讘专 讝讛 讚讛讬讛 诇讜 诇讜诪专: 诇讗 讗转谉 诇讱 讛谞驻砖 砖讻讘专 讝讻讬转讬 讘讛诐 讜砖诇讬 讛诐!
讗讱 拽砖讛 讚讗祝 注诇 讙讘 讚诪诇讱 住讚讜诐 讗诪专 '转侄旨谉 诇执讬' 讜讚讗讬 讛讜讗 讚讘专 讘讚专讱 讻讘讜讚 讜诇讗 讛讬讛 诪讜讚讛 诇讗讘专讛诐 讗讘讬谞讜 砖谞注砖讜 讛谞驻砖讜转 砖诇讜! 讜讗诐 讻谉, 讗诐 讗讘专讛诐 讗讘讬谞讜 讛讬讛 讗讜诪专 诇讜 '诇讗 讗转谉 诇讱 讛谞驻砖' 讛讬讛 诪讜讻专讞 诇讛注讬讝 驻谞讬讜 讜诇讜诪专 诇讗 讝讻讬转 讘谞驻砖讜转 讜诇讗 讛讬讛 诪专讜爪讛 讘讻讱 讜诪讛 讗砖诪讛 讬砖 注诇 讗讬 讗驻砖专 讘讝讛?
讜谞专讗讛 诇讬 讘住"讚 讚讗讬谉 讛讻讬 谞诪讬 讜讚讗讬 诪爪讚 讛谞驻砖讜转 诇讗 讛讬讛 诪转专爪讛 诪诇讱 住讚讜诐 诇讬转谉 诇讗讘专讛诐 讗讘讬谞讜 注诇讬讜 讛砖诇讜诐 讚讗诐 讻谉 讛讜讗 讘讟诇 诪诪诇讻讜转讜! 讜诪讛 讗讛谞讬 诇讬讛? 讗讱 讛讗砖诪讛 诪驻谞讬 砖讗诪专 诇讜 '讜职讛指专职讻只砖讈 拽址讞 诇指讱职' 讜诇讗 专爪讛 讗讘专讛诐 讗讘讬谞讜 诇讬拽讞 讻诇讜诐 讜讗诐 讛讬讛 诇讜拽讞 讛专讻讜砖 讗祝 注诇 驻讬 砖诇讗 讛讬讛 转讜讘注 讛谞驻砖讜转 讛诐 诪讗诇讬讛诐 讛讬讜 专讜讘诐 讗讜 讞爪讬讬诐 讘讗讬诐 讗诇讬讜 诇讛转讙讬讬专 讻讚讬 砖讬转谉 诇讛诐 讛专讻讜砖 讜诪转讜讱 砖诇讗 诇砖诪讛 讛讬讜 讘讗讬诐 诇砖诪讛 讜注讜讚 讘讻诇诇 讛专讻讜砖 讛诐 讛注讘讚讬诐 讜讛砖驻讞讜转 砖讛讬讛 诇讗谞砖讬 住讚讜诐 讜讗诐 讛讬讛 讗讘专讛诐 讗讘讬谞讜 诇讜拽讞 讛专讻讜砖 讛讬讛 诇讜拽讞诐 讜讛讬讛 诪讙讬讬专诐.



"讜址讬旨指专侄拽 讗侄转 讞植谞执讬讻指讬讜", 专址讘 讜旨砖讈职诪讜旨讗值诇, 讞址讚 讗指诪址专: 砖讈侄讛值专执讬拽指谉 讘旨址转旨讜止专指讛. 讜职讞址讚 讗指诪址专: 砖讈侄讛值专执讬拽指谉 讘旨职讝指讛指讘. 驻讬专讜砖 砖讗诪专 诇讜 讚讘专讬 转讜专讛 拽讜讚诐 讛诇讬讻转诐 讘讚专讱 诇讛讬讜转 诇讛诐 砖诪讬专讛 讘讚专讱 讻诪讜 住讚专 诇讜讬讛 讜讛讻转讜讘 讗诪专 讜址讬旨指专侄拽 (讘专讗砖讬转 讬讚, 讬讚) 砖讛讜讗 讗讜转讬讜转 讬专拽 讻讬 讚讘专讬 转讜专讛 谞诪砖诇讜 诇讬专拽 诪讛 讬专拽 诪讙专专 讙专讬专 (砖讘转 讚祝 拽诪:) 砖诪专讘讛 转讗讜转 讛讗讻讬诇讛 讘讗讚诐 讻谉 讚讘专讬 转讜专讛 讻诇 诪讛 砖讬专讘讛 讘讛 讛讗讚诐 讬讜转专 诪讙专专 讙专讬专 转专讘讛 转讗讜转讜 讘转讜专讛 讬讜转专! 讜诇讻谉 讞讝拽讬讛讜 讛诪诇讱 注"讛 讛讬讛 诪讗讻诇讜 讻诇 讬讜诐 诇讬讟专讗 讬专拽 (住谞讛讚专讬谉 爪讚:) 诇专诪讜讝 讘讝讛 诇讗谞砖讬 讚讜专讜 诇讛专讘讜转 讘注住拽 诇讜诪专 诇讞诐 讛转讜专讛 讚讜诪讛 诇讬专拽 讚诪讙专专 讙专讬专.
讜诇诪讗谉 讚讗诪专 砖讈侄讛值专执讬拽指谉 讘旨职讝指讛指讘 谞专讗讛 诇讬 讘住"讚 砖谞转谉 诇讛诐 讝讛讘 讬专讜拽 讻讬 砖讘注讛 诪讬谞讬 讝讛讘 讛诐 讜讞讚 诪谞讬讬讛讜 讛讜讗 讝讛讘 讬专讜拽 讜讛专讘讛 诇讛诐 讝讛讘 诇讛砖讘讬注 注讬谞讬讛诐 讻讚讬 砖诇讗 讬拽讞讜 诪谉 专讻讜砖 住讚讜诐 讻诇讜诐.



讝侄讛 讛讜旨讗 讗直诇执讬注侄讝侄专, '讗直诇执讬注侄讝侄专' 讘旨职讞讜旨砖讈职讘旨职谞指讗, 讛指讻执讬 讛植讜值讬 (讘专讗砖讬转 讬讚, 讬讚). 谞专讗讛 诇讬 讘住"讚 讙诐 诪讗谉 讚讗诪专 讝讛 诪讜讚讛 砖诇拽讞 注诪讜 诪讞谞讬讻讬讜 讬诇讬讚讬 讘讬转讜 讜专拽 讗转 诪住驻专 砖诇 砖讬"讞 讚专讬砖 诇讬讛 注诇 讗诇讬注讝专 [318] 讜讛讻讬 拽讗诪专 拽专讗 砖诇拽讞 注诐 讞谞讬讻讬讜 砖讛诐 讬诇讬讚讬 讘讬转讜 讗转 砖诪讜谞讛 注砖专 讜砖诇砖 诪讗讜转 砖讛讜讗 讗诇讬注讝专.



讘旨侄谉 砖讈指诇止砖讈 砖讈指谞执讬诐 讛执讻旨执讬专 讗址讘职专指讛指诐 讗侄转 讘旨讜止专职讗讜止 (讘专讗砖讬转 讻讜, 讛). 谞专讗讛 诇讬 讘住"讚 砖诇砖 砖谞讬诐 讛讬讜 讻谞讙讚 砖诇砖 砖谞讬诐 砖诇 注专诇讛 讜讻讬讜谉 砖谞讻谞住 讘专讘讬注讬转 谞讻谞住 诇拽讚讜砖讛 讜讛讬讛 驻执旨专职讬讜止 拽止讚侄砖讈 讛执诇旨讜旨诇执讬诐 (讜讬拽专讗 讬讟, 讻讚) 讜谞诪爪讗 砖谞讬诐 砖诇 讬讚讬注转 讛讗诪转 讛诐 诪住驻专 拽讘注 [172] 讻讬 砖谞讜转 讛爪讚讬拽讬诐 讛诐 砖谞讜转 拽讘注 诪讛 砖讗讬谉 讻谉 讛专砖注讬诐 砖谞讜转讬讛诐 谞拽专讗讬诐 注专诇讛. 讙诐 谞专诪讝 讘讛诐 诪讚转 注谞讜讛 砖诇讜 砖讛讬讛 专讜讗讛 注爪诪讜 注拽讘 [172] 讘讻诇 拽注"讘 砖谞讬诐 讗诇讜.





讞讬讚讜砖讬 讞转"住

诪驻谞讬 砖谞转注住拽 讘诪诇讜谉 转讞诇讛. 驻讬' 专砖"讬 诇讗 讛讬讛 讘讗讜转讛 砖注讛 讗诇讗 讘谉 砖诪谞讛 讬诪讬诐. 讜讛专讗"诪 驻' 砖诪讜转 转诪讛 注诇 讝讛. 讜讛谞讛 爪专讬讱 诇讛讘讬谉 诇驻诪"砖 专诪讘"谉 专讬砖 驻' 讬转专讜 讚讛专 讞讜专讘 讛讬讛 住诪讜讱 诇诪讚讬谉 砖讛专讬 诪专注"讛 讛讬讛 专讜注讛 砖诐 爪讗谉 讬转专讜 讜讛谞讛 讗讞专 诪注砖讛 讚诪诇讜谉 讻转讬讘 讙讘讬 讗讛专谉 讜讬驻讙砖讛讜 讘讛专 讛讗诇讛讬诐 砖"诪 讚讛诪诇讜谉 讛讬讛 讘讬谉 诪讚讬谉 诇讛专 讞讜专讘 讜讗"讻 讛讬讛 讛诪诇讜谉 拽专讜讘 诇诪讚讬谉. 讜讗诐 诇讗 讛讬讛 诪讛诪诇讜谉 诇诪爪专讬诐 专拽 讚专讱 诪讜注讟 讻诪"砖 讛专"谉 讗"讻 讛讻诇 讛讬讛 讚专讱 诪讜注讟. 注"讻 讗谞讬 讗讜诪专 讚驻讬' 专砖"讬 讘讻讗谉 讛讜讗 诪讛住讜讘专讬诐 讚诇讬讻讗 住讻谞讛 讗诇讗 讘讬讜诐 讛诪讬诇讛 讜讘讬讜诐 讛砖诇讬砖讬 讜诇讗 讘讬讜诐 讛砖谞讬. 讜诪诪讚讬谉 诇诪爪专讬诐 驻讞讜转 诪诪讛诇讱 讘' 讬诪讬诐 讜讬讜转专 诪讬讜诐 讗讞讚 讜爪专讬讱 诇讛转注住拽 讘诪诇讜谉 讗讞讚 讘谞转讬诐 讜讘讬讜诐 谞住讬注转讜 诪诪讚讬谉 讛讬讛 讬讜诐 讞' 讜讗诪专 讗诐 讗诪讜诇 注"讻 讗"讗 诇爪讗转 讛讬讜诐 诪驻谞讬 住讻谞转 讬讜诪讗 拽诪讗. 讜诇诪讞专 讘讬讜诐 讘' 讚诇讬讻讗 住讻谞转讗 诇讗 讬讻讜诇 诇讬诇讱 讚诇讗 讬讙讬注 诇诪爪专讬诐 讘讗讜转讜 讛讬讜诐 讜讬讛讬讛 讙诐 诪拽爪转 讬讜诐 讙' 注诇 讛讚专讱 讜讗讬讻讗 住讻谞转 讬讜诐 讙' 诇诪讬诇讛. 注"讻 诇讗 诪诇 讜谞住注 诇讚专讻讜. 讗讱 诇注转讜转讬 注专讘 讛讛讜讗 砖讛讬讛 注讚讬讬谉 讬讜诐 砖诪讬谞讬 讛讬讛 讬讻讜诇 诇诪讜诇讜 讜诇诪讞专转 讻讗讜专 讛讘拽专 讻讘专 讬讛讬讛 讬讜诐 砖谞讬 讚讛谞讬 讬讜诪讬 诇讗 诪讞砖讘讬谞谉 诪注诇"注 讻讬讚讜注 讜讛讬讛 讬讻讜诇 诇讬住注 讘诇讬 住讻谞讛 讘讬讜诐 讘' 讜诇讛讙讬注 讘讗讜转讜 讛讬讜诐 诇诪爪专讬诐 讜讛讜讗 谞转专砖诇 讘讝讛 注"讻 诇讗 谞转诇讛 诇讜:


讜讗讬转讗 转讜 讛转诐 讚专砖 专讘 讬讛讜讚讛 讘专 讝讘讬谞讗 讘砖注讛 砖谞转专砖诇 诪砖讛 诪谉 讛诪讬诇讛 讘讗讜 讗祝 讜讞诪讛 诇讘诇注讜 讜讻讜' 讙讜谞讚讗 讚讞诪讛 讛讜讛 讘驻"拽 讚注"讝 讛讗专讻转讬 讘讝讛 讜讻转讘转讬 讚注讬拽专 诪讚讛"讚 讚讛讗讬 诪诇讗讱 讛诐 讗讜转讬讜转 讞诐. 讜砖诐 讬"讛 诪砖讜诇讘 讘讜 诇爪谞谉 讞诪讬诪讜转讜 讻诪砖讗讞讝"诇 (住讜讟讛 讚祝 讬讙 注"讗 讜讘专砖"讬 砖诐) 讙讘讬 讗讬砖 讗砖讛 讗砖 讗砖 讜砖诐 讬"讛 讘讬谞讬讛诐 诇爪谞谉 讛讗砖 讜讛"谞 讻谉. 讜讛谞讛 讻砖讛讜讗 诪砖讜诇讘 讞讬诪讛 讗讝讬 讛讜讗 讘专讗砖讬 转讬讘讜转 讞住讚 讬"讬 诪诇讗讛 讛讗专抓. 讜讻砖讞"讜 讗讜转讬讜转 讞"诪 诪拽讜专讘讬诐 讜讗讜转讬讜转 讬"讛 诪专讜讞拽讬诐 讻讝讛 讬讞诪"讛 专讗砖讬 转讘讜转 讬转诪讜 讞讟讗讬诐 诪谉 讛讗专抓 讜讗讝 砖讜诇讟讬诐 注诇 讛讞讜讟讗 讞"讜 讜专爪讛 诇讘诇讜注 讗转 诪专注"讛 讚讘注讬讚谉 专讬转讞讗 讜讞讬诪讛 诪注谞砖讬谞谉 讗讘讬讟讜诇 注砖讛 (讻讚讗讬转讗 讘诪谞讞讜转 讚祝 诪讗 注"讗) 讜讗诪谞诐 讻砖讝讜讻讬诐 诇诪讞拽讜 诇讙诪专讬 讗讝讬 砖诐 讬讛 诪驻住讬拽 讘讬谉 讗讜转讬讜转 讞"诪 讜诪讘讟诇讜 诇讙诪专讬 讻讝讛 讞讬讛"诪 专"转 讞讚讜转 讬"讛 讛讬讗 诪注讝讻诐. 讜砖讗专讬 讗讙讚转讗 注讚 住讜祝 讛驻专拽 讛讗专讻转讬 讘诪拽讜诪讜转 讗讞专讬诐 拽讞诐 诪砖诐:


讘注讝专转 讛诪讗讬专 诇讗专抓 讜诇讚专讬诐. 住讬讬诪谞讜 讞讬' 诪驻' 讗专讘注讛 谞讚专讬诐. 讗转讛 讗诇 专讜注讬. 转讛讬 诪砖讙讘讬 讘驻专拽 专讘讬注讬:








诪专讗讬转 讛注讬谉

